
Amerika, Novi svijet... koliko je ljudi sanjalo o tim 
novim zemljama proteklih pet stoljeća: ponajprije rat- 
nici osvajači — konkvistadori, zatim istraživači, napo- 
kon doseljenici koji su stizali iz Evrope i Azije. 
Američko čudo započinje krajem XV. stoljeća s 
Kristoforom Kolumbom. Ono, međutim, još uvijek 
golica maštu Evropljana koji su nakon otkrića novog 
kontinenta postali stanovnicima Staroga svijeta. 
Amerika je daleko, ogromna, puna obećanja. Pruža 
se od Sjevernog do Južnog pola. Privlači još uvijek 
siromašno stanovništvo Trećega svijeta, ali i sve one 
Evropljane koji sanjaju o novim prostranstvima. One 
koji su potomci plemića iz doba kraljeva a koji su 
dolazili kopati zlato, skupljati mirodije, iskorištavati 
Indijance. Ona privlači i potomke Crnaca. 


SLIKE I OPSJENE AMERIKE 


Ravnice Dalekog zapada na kojima žive velika krda 
divljih bizona; groznica tragača za zlatom; pljačke i 
pokolji koje su vršili konkvistadori; legende o Eldo- 
radu ili »zemlji zlata«; blago Inka i tajna gradova 
izgubljenih u Andama; lovci na krznaše — takozvani 
traperi s dalekog sjevera i njihovi psi vučjaci (jeste li 
čitali Jack Londona?); čudesna pustolovina Cortćsa i 
njegovih konjanika koje su Indijanci, budući da nisu 
poznavali konje, držali bogovima; tajne hramova 
Maya; prinošenje ljudskih žrtava na terasama ispred 
Chac Mola: i još mnogo drevnih slika one daleke 

AMERIKA! 






















Amerike, slika koje se u neprekidnom nizu miješaju i 
isprepliću u duhu, bez mara za njihovu kronologiju i 
vjerodostojnost. U njima se rado isprepliću čudno- 
vata i ne uvijek istinita povijest s kadšto istinitom 
legendom. 


KRISTOF KOLUMBO 


Sve te priče, pustolovine, slike i opsjene dugujemo 
istom izvoru: Kristofu Kolumbu, otkrivaču Novoga 
svijeta. Međutim, bez obzira-na svoju istinitost, uko- 
rijenile su se u najdubljem nacionalnom sjećanju sva- 
kog naroda; u sjećanju koje se kristalizira oko gigant- 
skog pokreta osnivanja modernih zapadnih država 
krajem srednjega vijeka. 

Godine 1492, nakon što je preklinjao sve evropske 
kraljeve i mecene da mu omoguće ostvarenje sna, 
Kolumbo, đenovski pomorac, približava se cilju. 
Upravlja prema zapadu tri jedrenjaka-karavele koje 
su omogućili španjolski vladari Izabela Kastilska i 
Ferdinand II Katolički. Ako Kolumbo uspije, njima 
će pripasti bogatstvo »Indije«! Dvanaestog listopada 
ujutro Kolumbo je dostigao »cilj«. Istaknuo je kastilj- 
sku zastavu na plaži otoka Guanahani (danas otok 
Watling), na Antilima u vodama Srednje Amerike. 
Godina 1492 — veliki događaj u povijesti čovječan- 
stva! Nova će zemlja ubrzo pokazati svoje nepre- 
gledno bogatstvo. Predstavit će se kao zemlja u kojoj 
žive mnogobrojni »Indijanci« (tako će Kolumbo naz- 




















vati njene žitelje jer je bio tražio i bio uvjeren da je 
našao Indiju). Kako su ti Indijanci živjeli te 1492. 
godine? Za Kolumba i njegove pomorce su se znatno 
razlikovali od njih samih. Život koji su vodili činio im 
se vrlo jadnim. Bili su to tek »divljaci«. A taj pogrdni 
izraz bit će opravdanje za sve pljačke, osvajanja i 
pokolje. Pa ipak, Indijanci su imali svoju vlastitu 
civilizaciju, svoju ekonomiju, predaje koje su pripa- 
dale njihovu kontinentu. Međutim, Španjolci nisu 
doplovili da bi ih shvatili. Oni su došli kako bi ih 
izrabljivali u ime kršćanstva i po pravu »onih koji su 
ih otkrili«! 


PRAVI OTKRIVAČI (OKO 30.000 GODINA 
PRIJE NAŠE ERE) I BERINGOV »MOST« 


Pravi otkrivači Amerike su »kopnari«, lovci na 
mamute koji su krenuli s granica tajge, šuma koje 
pokrivaju sjever Euroazije, i tundre, stepe prekrivene 
mahovinom i lišajem. Oni su bili braća prethistorij- 
skih lovaca koji su lovili sobove u Evropi, bili su preci 
umjetnika iz Rouffignaca koji su, negdje oko 12.000 
godina prije naše ere urezali i nacrtali 150 mamuta u 
pećini u pokrajini Pćrigord. Lovci s krajnjeg sjevera 
postat će otkrivači Amerike. Oni su bili prvi stanov- 
nici Novoga svijeta. Danas, pak, krajnji istočni rt 
Azije i rt Princa od Walesa na krajnjem sjeverozapadu 
Amerike odvaja 80 kilometara mora. Za bistrog vre- 
mena raspoznaju se iz Azije snježni vrhovi Aljaske u 
Americi. Prijelaz je, dakle, moguć a da se pritom niti 
u jednom trenutku čvrsto tlo ne izgubi iz vida. Odu- 
vijek su ljudi zaljubljeni u pustolovinu istraživali pro- 
strana i udaljena područja na kojima se ocrtavala 
plava linija nepoznate zemlje. Veliki svjetski tjesnaci 
mnogo su više poticali želju da ih se savlada, nego što 
su činili prepreku. 

Loveći mamute nekoć su lovci pješice prelazili 
današnji Beringov tjesnac. Naime, tada je u današ- 
njem Beringovom prolazu bilo vrlo hladno i veliki dio 
vodene mase oceana bio je zaleđen. Njime su bili 
prekriveni vrhovi planina i sjeverni krajevi konti- 
nenta. Obale oceana su se spustile za 85 metara, dok 
je dno tjesnaca duboko svega 36 metara. 

Bez vode, tjesnac je nepregledan s jedne i s druge 
strane. Postao je prepona, pravi »most« između Azije 
i Amerike. Preko njega se prelazi a da se to i ne zna. 
Lovci na bizone, sobove i mamute napuštaju Aziju, 
kolijevku ljudskoga roda a da to i ne znaju. Sada su, 

Put preko Beringove prevlake kojim su se kretali prethistorij- 
ski lovci. Ledenjaci na sjeveru i ekvatorska šuma predstav- 
ljaju dvije velike prirodne prepreke za naseljavanje. 


Tenochtitlan, aztečki glavni grad 


Kako se Pariz povećao u doba Drugoga Car- 
stva pripojivši sebi okolna sela (Passy, Belle- 
ville, Auteuil), tako i Tenochtitlan 1476. g. 
pripaja veliki trgovački centar Tlatelolco, trž- 
nicu na kojoj se moglo okupiti 25 do 30.000 


osoba. 

Tenochtitlan obuhvaća 80.000 do 100.000 
domaćinstava na površini od 1.000 hektara. 
Dolazimo do brojke više od 500.000 stanov- 
nika, a možda tek nešto manje od milijun. 
Godine 1801. u Parizu živi 550.000 stanovni- 
ka na 7.800 hektara. 

















Kodeks koji predstavlja obožavanje Chimecoalt, 
aztečke božice kukuruza. 


Jelovnik od prije 3.500 godina 


Iskapanjem Tehuacana došli smo do jelovni- 
ka iz onoga doba: Osnovne namirnice su 
kukuruz koji se jede u obliku tortille, pogače 
pečene na glinenoj ploči, te grah, frijol. Jedu 
se i smokve, rajčice i voće iz porodice tikvi. 
Žvače se tvrdo sjemenje »maguewa« i nopa- 
la, vrsta agave. 


Kraljevski umak 


Umak iz Pueble, mole poblano, poslu- 
živao se na stolu aztečkih vladara. Želi- 
te li ga kušati 

Za njegovu pripremu potrebna su naj- 
manje 3 dana. 

Sastojci za umak: 

* Četiri vrste paprike (što ljuće to 
.. 
* Cešnjak, cimet 

e Klinčić, papar 

e Korijandar, kumin, sezam 
e Groždice i bademi 

e Kikiriki, luk i čokolada 
(Izmiješajte i ukrasite) 





na američkom tlu, prvi istraživači. Put je slobodan. U 
toj zemlji nema ljudi. Raj za lovce koji vole široka 
prostranstva i strahuju od suparnika. To se događalo 
između 40.000 1 30.000 godina prije naše ere. Od 7. 
tisućljeća njihovi su potomci istražili cijelo područje, 
naselili ga i u to doba stigli do krajnjeg juga konti- 
nenta, do Ognjene zemlje. 


PRVOBITNI ŽIVOT 


Život prvih doseljenika— pionira je život lovaca i ribo- 
lovaca kasne prethistorije. On je istovjetan sa životom 
tadašnjih lovaca u Evropi, Aziji i Africi. Sve do otpri- 
like 10.000 godina prije naše ere, u svijetu su ljudi 
živjeli gotovo na isti način! Jedan pronalazak, primje- 
rice pronalazak igle, u nekoliko će se tisućljeća proši- 
riti po čitavoj zemaljskoj kugli. 

Oko 10.000 godine klima postaje blažom. Led se 
topi. Vode oceana se dižu, preplavljuju Beringov 
»most« od kojeg preostaju samo vrhovi preplavljenih 
planina. Američki kontinent je zauvijek odsječen od 
Azije, svoga izvora ljudi. Odsada je prepušten 
samome sebi. Međutim, doseljena plemena dovoljno 
su brojna za opstanak. Zajednički su lakše svladavali 
tegobe gladi koja je pratila ljudski rod kroz cijelu 
njegovu povijest. 

Između Tihog i Atlantskog oceana američki čovjek 
rješava svoje probleme. Bori se protiv divljih zvijeri, a 
jaguar koji ulijeva strah postaje simbolom tih borbi. 
Čovjek počinje vladati prirodom. Natapa suhu zemlju 
u Meksiku, isušuje močvare Texcoca, gdje se danas 
nalazi grad Mexico. Pronalazi mogućnost uzgoja raz- 
nih kultura na terasama ograđenim kamenim zidi- 
ćima, takozvanim andenes. Kako bi se prehranio, 
američki čovjek otkriva kukuruz i razvija njegov 
uzgoj koji ima pogodne uvjete na kontinentu. U toku 
stoljeća duljina kukuruzovog klipa će se ušesterostru- 
čiti. 

Ovi će napori biti ograničeni prirodnim izvorima 
na kontinentu. Indijanac ne poznaje konja koji je bio 
nestao prije nekoliko tisuća godina. Ne poznaje, osim 
purana, niti uzgoj stoke zbog nedostatka životinjskih 
vrsta koje je lako pripitomiti. Ne poznaje kotač iako 
poznaje krug. Ne postoje kola i zaprega. Na nepristu- 
pačnim plemenskim putovima gdje su živjeli Inke 
postoje samo pješaci. Indijanac teret nosi na leđima, a 
ljamu s Anda upotrijebit će tek za prenošenje poneke 
poluge. Ne poznaje broncu i željezo. Kovat će bakar i 
zlato kao što je klesao kamen. 























Nema uzgoja stoke, nema željeza, nema kotača. Pa 
ipak će Indijanac biti spretan zanatlija. Tka vlakna od 
maguewa, američkog kaktusa, riše bogato obojene 
geometrijske motive. On je graditelj, siječe kamene 
gromade pomoću klinova. Gradi ogromne metropole 
s podrobno razrađenim planom. Izmišlja igre i po 
prvi put upotrebljava tešku loptu od kaučuka. Podiže 
visoke piramide s hramovima u kojima će ponekad 
poteći žrtvena krv. 

Svećenici će vršiti obrede u čast staroga boga vatre, 
zatim jaguara koji je izravno sjećanje na lov. S kuku- 
ruzom koji će kasnije biti postavljen u red bogova, 
uvode boga kiše, strašnog Tlaloca. 

Svećenici Maya znadu čudesno računati, prouča- 
vati zvijezde, urezivati znakove koji do danas još nisu 
odgonetnuti. 


OCEANSKI UTJECAJI 


Izolirani američki kontinent upoznao je tek rijetke 
morske utjecaje. Lovci iz Azije upotrebljavali su 
kajake od kože i, s otoka na otok, preko Beringovog 
prolaza stizali do Aljaske. Vodiči piroga s Aleuta 
slijedit će isti put. Kasnije, preko Tihog oceana, 
pomoću struja i vjetrova, srčaniji pomorci preći će 
ocean. Oni će tako s japanskih otoka prenijeti na 
obale Ekvadora i Perua tehniku izrade keramike. Iz 
Evrope, irski redovnik Brandan, na čamčiću izrađe- 
nom od trideset i dvije sašivene volovske kože, doseći 
će Novu zemlju u VI. stoljeću. Njegove podvige opi- 
sane u knjizi ponovno će 1977. g. objaviti Tim Seve- 
rin. Četiri stotine godina nakon svetog Brandana, 
982. godine, Vikinzi Erika Crvenog kreću se istim 
nordijskim putem iz Norveške na Island, s Islanda na 
Grenland kako bi stigli u Novu zemlju, a zatim i u 
unutrašnjost Amerike. Sinovi Erika Crvenoga, po 
prvi se put nalaze licem u lice s američkim Indijan- 
cima koji su za njih Skraelings, »divljaci«. To je 
žestoki sudar dviju civilizacija. Naoružani kopljima i 
strelicama u lakim kanuima, Indijanci su potukli 
vikinškog vođu Thorwalda. Oni su naime malo- 
brojni. Njihovo se oružje gotovo ne razlikuje od 
oružja Indijanaca. To je neuspjeh za Vikinge. Ne 
mogu se nametnuti, naseliti se u novoj zemlji i tu 
dočekati nove doseljenike. 

Godine 1492. iskrcava se Kristof Kolumbo. Ali on 
posjeduje barut i topove. Vatreno oružje će govoriti, 
uvjeriti, zastrašiti... 


Životinje koje su živjele u to 
vrijeme 


Životinje koje su iščezle: 

* mamut, oko — 10.000; 

e bizon, lovljen i istrijebljen na Zapadu u 
XIX. stoljeću. 

Životinje kojima prijeti uništenje: 

e karibu (kanadski sob) živi još na krajnjem 
sjeveru 

e tuljan i kit 

* kamelidi (vrste »deva«) 

— guanako, najstarija vrsta* 

— ljama, služi za nošenje tereta 

— vikunja, gustog toplog runa* 

— alpaka, tražena zbog vune 

e američki noj 


Životinje donesene na 
američki kontinent: 


* zamorac, uvezen iz Perua 
* patka, uvezena iz Berberije 
e okasti puran, uvezen sa Yucatana 


* guanako i vikunja nisu pripitomljeni 








Kojot — božanstvo 





AMERIKA PRIJE 
9,0) KRISTOFA KOLUMBA 


U ovoj ćete knjizi naći: 
Indijanci — pretkolumbovske narode (označeni plavom bojom) 
Vodiči piroga Britanske Kolumbije — najvažnija mjesta (označena crnom bojom) 

Prvi Amerikanci 


Prvi se čovjek pojavio otprilike prije 3 milijuna 
godina. Međutim, preci pretprimata (pitekantrop, 
sinantrop) pojavili su se prije 10, 15 ili 20 milijuna 
godina. Znanstvenici se još uvijek nadaju temeljnom 
otkriću koje će nam odgonetnuti tajnu našega porije- 
kla. Upravo u Africi, i to istočnom dijelu, otkriveni 
su ostaci najstarijih prethistorijskih ljudi. Međutim, 
najnovija otkrića iznijela su na svjetlost dana fosile na 
sjeveru Indije i na mnogim mjestima u Kini. To 
potvrđuje pretpostavku da je čovjek azijskog porije- 
kla. Pretpostavljamo da potječe iz Centralne Azije, iz 
planinskog lanca Siwalicks. 

Jedna je činjenica izvjesna i potvrđena: prvi čovjek 
nije rođen u Americi. Prije 30.000 godina na tom 
golemom kontinentu nije bilo ljudi. Prvi se čovjek, 
dakle, pojavio upravo u Aziji. Otuda je započeo svoje 
širenje. Iz Azije su zaredale uzastopne seobe koje su 
naselile američko »prazno prostranstvo«. Te su seobe 
započele prije 30.000 godina i trajale su u razmacima 
20.000 godina. 









U posljednjem ledenom razdoblju, dva su konti- 
nenta međusobno bila povezana prirodnim prolazom 
— prevlakom širom od 1.000 kilometara. U to su se 
doba ledenjaci na Sjevernom polu i na planinama 
povećali površinom i debljinom i time izazvali sniža- 
vanje razine oceana za 85 metara. Pojavilo se, dakle, 
novo ledeno »kopno« — današnji Beringov »tjesnac«. 
Životinje i ljudi su prelazili tim pravim kopnenim 
mostom. 

Tako su, posve prirodno, prvi Amerikanci bili 
lovci s kopna naoružani kopljima i sulicama koje su 
imale vrhove od kremena ili vulkanskog stakla, a 
lovili su divljač koja im je bila potrebna za održanje 
života. Prešli su velika sibirska prostranstva i stigli s 
istoka na američki kontinent. 

Životinje koje su išle pred njima iščezle su. 
Mamuti nisu nikad — prešli preko meksičkih visoravni 
i izumrli su prije 12.000 godina. Bizoni će se razmno- 
žavati do XIX. stoljeća u Sjevernoj Americi. Istrijebit 
će ih moderna puška karabinka. 

Na lijevoj strani (na zapadu) posljednje azijske planine koje se protežu 
od Kamčatke. S desne strane (na istoku) prvi vrhovi Amerike, Aljaska i 
Stjenjak. Preko Beringovog mosta kreću se mamuti koje uznemiruju 





Sibirski mamuti pokazali su put prema Americi. U lagunama jezera 
Texcoco (nedaleko današnjeg Mexica) iznad kojeg se uzdiže Popocate- 
peti, zaglibljuju u močvari. Za njima idu lovci naoružani sulicama sa 
šiljcima od vulkanskog stakla. Zaklanjaju se u brzo podignutim logorima. 


Lov je prva privredna djelatnost stanovnika Amerike; njime se čovjek 
održavao 12 tisućljeća. U tom se vremenskom razdoblju mijenjala samo 
divljač. Na visoravnima Patagonije, na krajnjem jugu Južne Amerike, 


drski lovci. Oni prelaze ledenim »kopnom« iz Azije u Ameriku u razdoblju 
od 30.000 i 10.000 godine prije naše ere. 





teško prodrijeti zbog povijuša. Lovci se tu sukobljuju s jaguarom. Naslije- 
divši starog boga vatre, rođenog iz vulkana, jaguar će postati bogom 
budućih Olmeka iz zaljeva. 


strijelci i bacači koplja s vrhovima od vulkanskog stakla, gone divlju ljamu 
guanaco. Ovi crteži lova naslikani crvenom i crnom bojom na kamenim 
strehama podsjećaju na slike lova na jelena iz španjolskog Levanta. 

Vodiči piroga i moreplovci 


Kako bi prodrli u unutrašnjost novog kontinenta, 
lovci se kroz duže razdoblje koriste linijama tla koje 
to dozvoljavaju: putuju obalama koje su često nego- 
stoljubive, ili visoravnima koje su okrenute u smjeru 
sjever—jug, a slijede lanac Stjenjaka. Prolaze gornjim 
dijelom Meksika, a zatim nastavljaju uz Ande i stižu 
do rta Horn. 

Prije otprilike 12.000 godina iščezao je jezičac zem- 
lje koji je činio Beringovu prevlaku. Sada tjesnac 
morem dijeli dva kontinenta i ne dozvoljava prijelaz 
kopnenim putem. Tako će drugi val doseljenika stići 
morskim putem. Kako se postepeno proširuju morski 
tjesnaci, ljudi se na to navikavaju i prilagođuju, grade 
brodove kojima se uspostavlja pomorska tradicija. 

Arktik je područje leda, bez šuma. Prvi su lovci 
naučili upotrebljavati životinjsku kožu, a znali su je i 
šivati. Tako će, u nedostatku drva, plovila biti nači- 
njena od sašivenih koža. Kožni čamci tzv. »coracles«, 
čudesna su plovila koja i danas možemo naći na Aran- 
skom otočju, uz istočnu obalu Irske. Oni čine vjero- 


dostojnom priču svetog Brandana koja potječe iz VI. 
stoljeća. 

Vodiči piroga kreću iz Japana, prolaze uz Aleute i 
prelaze sjeverni dio Tihog oceana. Plove uz obale i na 
njima osnivaju ribarska sela. Hladna klima i česte 
magle uz obalu sile ih da se uspnu na visoravni; tu će 
se nastaniti i početi obrađivati zemlju. Odvažni vođa 
Vikinga Thorfin Karlselni, iskrcava se oko 1.000. 
godine u Vinlandu, zemlji vina, na obali današnje 
države Maine. Zemlja je bogata lososom i zelenim 
pašnjacima; tu raste divlja vinova loza. Ovaj će poth- 
vat, ozbiljniji od onog Brandanovog, ostati bez 
budućnosti. Potrebno je čekati Kristofa Kolumba! 


Vikinzi susreću Skraelings, američke »divljake«. 

Na krajnjem jugu američkog kontinenta, stalno potiskivani od novih 
pridošlica, napokon stižu do »kraja svijeta«, do negostoljubive Ognjene 
zemlje. Zive potpuno goli, od skupljanja školjki, u hladnom podneblju, 
pod stalnim kišama i olujama. 





Irska priča iz VI. stoljeća naše ere govori o neobičnom putovanju svetog 
Brandana koji je krenuo s istočne obale Irske prema Islandu, Grenlandu i 
obalama Amerike. Njegova plovilica je »coracle«, napravljena od 32 
volovske kože presvučene preko kostura od pruća. 


Kad klima postaje blažom, nakon posljednjeg ledenog razdoblja, Berin- 
gov most postaje sve uži. Izranjaju još samo rijetki vrhovi kopna: otočje 
Aleuti. Lovci se njima služe kao kamenjem na riječnom gazu i, s otoka na 
otok, stižu do Amerike. Nemaju velikih trupaca da bi od njih izdubili 

Tjerani hladnom Humboldtovom strujom koja nastaje na Južnom polu, 
vodiči plove obalom uz Ande. Stabilnost njihovih plovilica osigurana je 
dvama bočnim plovcima koji zamjenjuju »motke za ravnotežu«. Doselje- 
nici će se nastaniti u Valdiviji, u Peruu. 


ponu zah f a ' kani 


Uz more i uske priobalne zaravni, iznad kojih se uzdižu prve gorske kose 
Anda, nalaze se mala ribarska sela. Kako bi izbjegli priobalnoj magli, ti 
će prvi stanovnici Perua, penjući se dubokim dolinama, naseliti viso- 
ravni. 


plovila. Zato su njihova plovila oblikovana od laganog kostura od granja i 
velike okosnice, a sve to je presvučeno zašivenim kožama ulovljenih 
životinja. Vodiči piroga s Aleuta poznaju »čudesnu iglu« kao i njihovi 
suvremenici Magdalenijeni u Evropi. 











Lukavi lovci1 ribari 


Dobra privreda često se temelji na lovu na životinje 
koje trče, od kojih se koriste svi dijelovi. Tako je 1 sa 
»civilizacijom bizona«. Kod te je životinje »sve 
dobro«: meso za hranu, tetive i žile za napinjanje 
lukova, rogovi koji se upotrebljavaju kao posude, 
kosti za izradu oruđa, svrdla ili šila, lopatica — za 
pravu lopatu za kopanje zemlje, mast za punjenje 
svjetiljki. Sve do osušenog izmeta koji je pogodan za 
ogrjev. Indijanci iz blagih ravnica Dalekog zapada 
dugo su živjeli od bizona kao i magdalenijanski lovci 
u Evropi, nekoliko tisuća godina prije njih. U XIX. 
stoljeću ljudi su nesmiljeno istrijebili i bizone i Indi- 
jance koji su živjeli prirodnim životom. To je stranica 
povijesti koju je teško zaboraviti. 

U hladnijim zemljama, na sjeveru američkog kon- 
tinenta, ljudi žive od lova na velike jelene wapiti ili od 
lova na sobove karibu. Nekoliko tisuća godina ranije, 
u prethistorijskoj Evropi, postojale su slične »lovačke 
civilizacije«. 

More je bolje utočište od kopna, gostoljubivije je 


prema životinjama i ljudima. Od mora i danas mnogi 
ljudi žive, primjerice, love kitove i tuljane na zaleđe- 
nim prostranstvima Arktika. Još uvijek postoje ribari 
koji žive od lososa, ribe ukusna mesa a koje pohra- 
njuju u sušnicama čak i izvan ribolovnog područja. 
Velika i gusta ekvatorska prašuma pruža tek neizv- 
jesne i jadne mogućnosti za lov i ribolov. U prašumu 
je vrlo teško prodrijeti. Tu su male ljudske zajednice, 
one su izolirane i odsječene od svijeta. 


U Magellanovom tjesnacu, između visokih hridina Patagonije i Ognjene 
zemlje, ribari napreduju u svojim plovilima od brezove kore; Yahgani 
love morske vidre uz pomoć koplja i praćke. 
















Šest trupaca balzovine (isječenih u debele daske) oblikuje ovu splav. 
Balzovina, drvo vrlo slabe gustoće kao i pluto, vrlo se dobro drži na vodi. 
U svojim plovilima s trokutastim jedrom ovi Indijanci s Amazone silaze 
rijekom Madre de Dios koja nastaje na bolivijskoj visoravni. 


Wapiti, veliki jelen zapadnih ravnica, prekrasna životinja koja može 
dostići težinu od 400 kilograma, nepovjerljiv je i brz. Dva Indijanca su se 
pritajila zaogrnuvši se jelenskom kožom; s rogovljem na glavi oponašaju 
kretanje životinje kako bi joj se lakše približili. 

U jednom od bezbroj rukavaca rijeke Marafion, u srcu amazonske pra- 
šume, lovac upotrebljava »puhaljku«, bambusov štap dugačak i više od 
3 metra. Naglim izdahom odašilje smrtonosne strelice umočene u jaki 
otrov — curare, kojeg nosi u ćupiću obješenom oko vrata. 





o" 
um 
Eskimi s dalekog sjevera, lovci na kitove i tuljane, žive u kolibama koje 
su ukopane u zemlju, a krov tih koliba pričvršćen je uz pomoć kitovih 
rebara. »Umiak«, kožna plovilica neophodna je za lov na moru. »Umiak« 
postavljen je na nogare kako bi se osušio i kako bi ga popravili. 


Na zapadnoj obali Tihog oceana snažna bujica spušta se sa Stjenjaka. 
Na jednom brzaku Indijanci su načinili branu od mreža načinjenih od 
Koprivinih vlakana; dugačke udice uz mrežu imale su i do 100 mamaca. 
Ujesen, povratak lososa omogućava izvanredan ulov. 





Životirad na 
selu 


Na svakom kontinentu prevladava neka karak- 
teristična biljka: pšenica u Evropi, sirag u 
Africi, riža u Aziji, a u Americi — kukuruz. 
Kada su seljaci ratari postepeno izmijenili 
običnu berbu, od kukuruza su načinili božan- 
stvo. Bog »Kukuruz« nalazi se u pratnji boga 
kiše Tlaloca jer mu je za rast potrebna voda. A s 
njima stari bogovi vatre i jaguar, predstavnici 
prirodnih vulkan skih sila i životinjskog svijeta 
simboliziraju život Indijanaca. 

Kukuruz je nemoguće odvojiti od Amerike od 
samih početaka pretkolumbovskog seljaštva. 
Najstariji divlji kukuruz poznat je 9.000 godina: 
to je uska stepska biljka koja daje dvanaestak 
malih zrna. Kukuruz nalazi pogodnu klimu u 
sušnoj dolini Tehuacan. Tisućljetnjim utjecajem 
klimatskih prilika, raznih vrsta zemljišta 1 selek- 
cijom, današnji klipovi daju 200 puta više zrna 
nego divlji kukuruz. U svijetu se danas uzgaja 
više od 1.500 vrsta kukuruza. 

Takav razvoj dugujemo navodnjavanju: već 
tisućljećima kanali dovode vodu u dolinu Tehu- 
acan. To sretno iskustvo, staro koliko i kultura 
pšenice u Egiptu, pokušalo se primijeniti i na 
druge žitarice 1 divlje biljke: grah, bundevu, 
tikvu, rajčicu, papriku i pamuk. Drži se da je 
oko 3.000 do 2.000 godina prije naše ere stanov- 
ništvo doline bilo 40 puta brojnije nego oko 
7.000 godina prije naše ere. Početkom naše ere 
bilo je 150 puta brojnije nego u početku! U istim 
razdobljima prethistorijsko je stanovništvo 
Francuske doživjelo isti skok; u doba Julija 
Cezara u Francuskoj je bilo 75 milijuna stanov- 
nika, dok je u početku bilo 7 milijuna. 

Takvim brojčanim podacima, premda su to 
samo pretpostavke, objašnjava se golemi razvoj 
gradskih pretkolumbovskih civilizacija, prije 
dolaska Španjolaca koji su ga brutalno preki- 
nuli. 


»Andennes« u Pisacu nadvisuju duboku dolinu Urubamba koja se 
dalje proteže do podnožja Machu Pichu. Na tim terasama Inke 
obrađuju tlo s motikom i kamenim sjekirama (u neolitiku). Već 
tada sade »bijeli kukuruz«, međutim njegova kvaliteta još nije 
ujednačena. 

U dolini Tehuacan, sjeverno od Pueble, seljaci kopaju kanaliće za 
navodnjavanje mladih biljaka kukuruza; prisustvo kaktusa ukazuje na 
suho tlo. U zaklonima koje vidimo u drugom planu ratari žive već od VIII. 
tisućljeća. 





. Ž š 


ledenjaci Anda, zaprega »guanacosa« vuče plug. Zene će sušiti lišće 
grmova »koke« visokih 1,5 do 2 metra. Lišće su skupili muškarci. 


Indijansko selo na prostranim ravnicama Zapada: karakteristični šatori- 
“kolibe, tzv. »tipi« sastavljeni su od 13 spojenih trupaca na koje se 
prebacuju brižljivo sašivene kože. Crveno obojeni »wapiti« širokog 
rogovlja ukrašavaju lijevi »tipi«. Žene beru plod oskoruše od kojeg se 





Na bolivijskoj visoravni (Altiplano — 3.000— 4.000 metara) koju nadvisuju 





Močvara Texcoco je ispunjena kanalima koji omeđuju pravokutnike 
uzdignute zemlje na kojoj uspijevaju povrće i cvijeće: to su »chinam- 
pas«. Na domorodačkom jeziku nahuatl, nazivaju ih »xochimilco«, što 
znači: »područje polja i cvijeća«. 


\ 


/ 





Na jednoj amazonskoj čistini raskrčenoj nakon spaljivanja šume, žene 
skupljaju naduto korijenje manioke među napola kalciniranim panjevima. 
One tim korijenjem pune velike košare koje muškarci odnose na glavi 
tehnikom čeonog poveza. 


fermentacijom dobiva alkoholni napitak. Druge nadgledaju mlade biljke 
duhana širokog lišća; osušenim lišćem punit će se indijanski kamiš, lula 
s dugačkom drškom koju puši seoski poglavica. 

Ribari s planina 


Jezera, kao i morske obale, privlače stanovništvo svo- 
jim združenim kopnenim i vodenim bogatstvima. 
Dodiri dvaju elemenata uvijek su poticali organizira- 
nje društvenog života i često objašnjavaju razvoj ori- 
ginalnih civilizacija. 

Indijanci Urusi s jezera Titicaca, koje se nalazi na 
4.000 metara nadmorske visine u srcu Anda, zasi- 
gurno su najstariji predstavnici doseljenika koji su 
došli na kontinent preko Beringove prevlake. Počet- 
kom ovog stoljeća sami su izjavljivali: »Mi, narod s 
Jezera, mi nismo ljudi.« Smatrali su sebe pretečama 
ljudi pa i samog Sunca! Novi došljaci Aymarasi otje- 
rali su ih s obala i potisnuli na samo jezero. Morali su, 
dakle, živjeti samo od onoga što je nudila voda. 
Osnova njihove prehrane postaje trska koju nazivaju 
»totora«. Razgranato korijenje totore jeli su pečeno, 
kuhano ili usitnjeno u brašno i razmućeno u vodi. 
Narod Urus volio je sisati srčiku trske koja je slatka- 
sta i od koje su pripremali fermentirani napitak. Tom 
jelovniku treba dodati ribe iz jezera, jaja prikupljena 


iz gnijezda ptica močvarica (kao što čine stanovnic 
Ognjene zemlje), i pokoju pticu ubijenu u lovu. 

Indijanci Urusi ipak su od Aymarasa preuzeli tka 
nine: široke trake grimiznog sukna prošarane tra 
kama smeđe boje, a nosili su ih kao »poncho« 
rupom u sredini kroz koju se provlači glava. 

Jedini raspoloživi materijal — totora — služi za grad 
nju koliba i gradnju plovila uzdignutih krajeva koj 
su načinjene od čvrsto stegnutih strukova trske, koj 
su plovila činili nepropusnim. Isti ovakvi originaln 
oblici plovila nalaze se i na jezerima i močvaram 
unutrašnje Argentine i na peruanskoj pacifičko 
obali. Ali i na Uskršnjim otocima, na obalama jezer. 
Čad, u močvarama i na obalama rijeke Nil gdje il 
grade od papirusa. 

Moreplovac Thor Heyerdahl uspio je prije nekolik: 
godina preploviti Atlantski ocean na plovilima načinje 
nim od snopova opletenog papirusa, Ra Ti Ra ll. 


Bambus je pravo bogatstvo za Uruse. Barke su gradili od snopova totor 
koja se suši ispred koliba. 





Na rubu Ognjene zemlje, visoke litice rta Horn, sasvim na jugu Amerike, 
sklonište su mnoštva morskih ptica. Stanovnici Ognjene zemlje, iskr- 
cavši se iz svojih uskih piroga, penju se uz opasne strmine kako bi se 
domogli jaja iz gnijezda. 


Na više od 2.000 metara nadmorske visine, jezero Patzcuaro, na mek- 
sičkim visoravnima, prihvaća prvobitno stanovništvo planinskih ribara. Iz 
svojih piroga u kojima obilaze otoke, pri ribolovu upotrebljavaju velike 
mreže s dvostrukim dnom i dvostrukim otvorom koje su s jedne i s druge 


i = tr “m pom. 
Totora, ravna i savitljiva trska koja raste u plitkim vodama »univerzalna« 
je biljka s jezera Titicaca. Isječena u velike strukove, trska se skupi u 
»kobasice« koje se jako pritegnu i zavežu, te spojene oblikuju plovila s 
podignutim krajevima. 

Vjetar na jezeru Titicac 


trske. Manji modeli sličnih plovila načinjenih od kamena, otkriveni su na 
Uskršnjim otocima, usred oceana, koji su udaljeni od Anda 3.500 km! 


strane pričvršćene za dugački štap. Kad ribar podigne mrežu, ona 
izgleda poput prozračnih krila golemog leptira. U zalaz sunca u ovim 
mrežama se praćakaju razne sedefaste ribe, bijeli »pecito«, vrlo ukusna 
mesa. 








Kuća: od ravnica do 
visoravni 


Svaki narod svoje kuće gradi ovisno o obliku tla 
na kojem živi, zatim o načinu života, a građu 
odabire ovisno o tome što mu nude lokalni 
izvori. Kakve značajne i začuđujuće razlike 
susrećemo na ovom kontinentu koji se pruža od 
Aljaske i Baffinove zemlje — zemlje santi leda — 
do hladnih područja Ognjene zemlje i rta Horn, 
gdje vladaju kiše, vjetrovi i oluje. 

Na sjeveru, kuća je zbijena, načinjena od 
kamena kako bi odolijevala hladnoći i teškim 
nanosima snijega; ili je to šator putujućeg lovca 
u obliku stošca oblikovanog od štapova preko 
kojih se prebacuju bizonske kože. U podneb- 
ljima s manje vlažnom klimom kuće se grade od 
glinenih opeka sušenih na suncu ili od lomljenog 
kamena, ovisno o prirodi tla. U središnjem 
dijelu Amerike prolazimo kroz tropske šume s 
vrućom, teškom i vlažnom klimom. Koliba 
Maya izgrađena je na umjetnim zemljanim nasi- 
pima iznad močvara; ona je lagane konstrukcije 
sa zidovima od trstike kroz koje prolazi osvježa- 
vajući vjetar, ali ona je tako građena i zbog 
čestih zemljotresa. Naprotiv, hram Inka dobro 
učvršćuju njegovi masivni temelji od ogromnog 
kamenja. Neke su, dakle, kuće pogodne za 
ponovnu gradnju, druge pak moraju odolijevati! 
Na visokim bolivijskim i peruanskim visorav- 
nima, na altiplanu, između 3.000 i 4.000 
metara, kuća se ukopava kako bi odoljela vjetru 
i hladnoći. Ribari s jezera Titicaca grade svoje 
kuće raštrkano uz obalu ili na pokretnim umjet- 
nim otocima od trske. 

Mladi američki kontinent nudi više vrsta 
nastambi nego što ih je Stari svijet iznašao u 
milijun godina svoga postojanja. Naime, pretko- 
lumbovski čovjek je bio prisiljen prilagoditi se 
raznolikim krajnostima krajolika i klime, zatim 
gospodarstvu i načinu života, znao je iskazati 
pronalazački duh koji su konkvistadori zauvijek 
ugušili i uništili. 


Vrtoglavi vapnenački kanjoni Mesa Verde nalaze se u Coloradu. 
Pueblo Indijanci grade seoske kuće od gline i kamena postavlja- 
jući ih jednu na drugu ispod goleme izbočine zaštitničkih litica. 

Na južnim visoravnima Patagonije ova streha od granja zaklanja obitelj 
Alakalufa. Oni žive nagi, tijela premazanog kitovom masti. Nakon dola- 
ska Kristofora Kolumba, upotreba odjeće koja se sušila izravno na tijelu 
izazvat će tuberkulozu koja ih je desetkovala. 

Eskimi na Baffinovoj zemlji žive od lova i ribolova. Grade polukružne Ove zbijene kuće od oblica ili grubo obrađenih dasaka zauzimaju čistin 
iglue: velike opeke od zaleđenog snijega režu nožem. Blokove zatim među visokim borovima Douglas u Britanskoj Kolumbiji. Krovovi s dvije 
učvršćuju svježim snijegom koji će se zalediti i začepiti pukotine. vode nisu jakog nagiba zbog kiše i snijega. Stupovi—totemi dosižu visinu 
do 20 metara! 


U šumi Yucatana ispresijecanoj čistinama na kojima raste kukuruz, U Teotihuacanu je »grad bogova«, izgrađen u pravilnom četverokutu. U 
Maye podižu svoje kolibe od uspravnih trski. Isprepleteno palmino lišće podnožju piramide Sunca, karakteristična kuća: njene se četverouglaste 
štiti od jakih kiša. Ponekad viseća mreža za ležanje predstavlja jedino prostorije otvaraju na »popločeno dvorište-tržnicu«, a stepenice omogu- 
pokućstvo. ćavaju pristup višim dijelovima i terasama. 


Ph ga 








Kuhinja s kukuruzom 


Prvi klipovi kukuruza koji su bili maleni i s vrlo 
malim prinosom pojavili su se u području Tehuacan 
na sjeveru Pueble. Zahvaljujući navodnjavanju kuku- 
ruz se razvio, postao je otporniji, te se raširio na obale 
Tihog oceana, na sjever do južnih dijelova Kalifor- 
nije, a na jug na čitavom području od Anda do Pata- 
gonije. 

Kukuruz se priprema i jede na razne načine. 
Gricka se sirov. Međutim, pečen na užarenom 
kamenu postaje ukusnom poslasticom. Zrnje namo- 
čeno u vodi, zgnječeno pomoću kamena koji se naziva 
»metate«, daje tijesto koje se mijesi rukom. Od njega 
se peče pogača koja je još i danas osnovna hrana 
Indijanaca od Rio Grandea na granici Sjedinjenih 
Država do krajnjeg Juga. U pogaču se stavljaju 
komadi mesa, zgnječeni grah, zgnječene paprike ili 
riblje meso. Uz povrće jede se i raznovrsno voće: 
papaja, mango, goyava, agrumi, banane, kokosov 
orah, indijska smokva (vrsta kaktusa), ovisno o 
području i klimi. Agava iz suhih područja, tzv. 





»maguew«, raste vrlo sporo, cvjeta otprilike deset 
godina prije nego što će uvenuti. Cvijet žute boje 
pojavljuje se na stabljici koja je dugačka nekoliko 
metara i upravo on meksičkom krajoliku daje njegov 
posebni izgled. 

Univerzalna biljka »maguew« upotrebljava se na 
razne načine. Donji dio biljke sadrži tekućinu koju 
piju Indijanci dok prelaze pustinju. Racionalnom 
preradom daje 500 litara soka od kojeg se fermentaci- 
jom dobiva »pulque« — opasno alkoholno piće koje su 
Azteci dopuštali samo osobama u razumnoj dobi, to 
jest onima starijima od 70 godina. 


Srpom od vulkanskog stakla stabljika se prereže na sredini; klip se zatim 
oslobađa od lišća, zatim se skuplja u košare i suši na ljesi. Berba 
kukuruza, glavne prehrambene biljke koja je uzdignuta do božanstva, 
predmetom je velike svečanosti. 

Vrlo usavršen kulinarski pribor! Žrvanj i drobilica, »metate«, izrađeni su 
od vulkanskog bazalta s Popocatepetla. Četverouglasti »metate« usit- 
njuje kukuruz. Okrugli komad drobi zelene i crvene paprike. 


fj 2 PLA f : E AR. TM 
Bujna, zagušljiva šuma prekriva strme planine prevlake Tehuantepec u 
srcu Srednje Amerike. U tim šumama, sve do zaljeva Vera Cruz, rastu 
kokosove palme kojih lišće podrhtava na vjetru. Od tog širokog lišća 
izrađuje se krov kroz koji struji zrak na laganim zaklonima što čuvaju od 





»Maguew« je za Indijanca sama providnost. Njegov donji dio sadrži 
nekoliko litara slatkaste, vrlo cijenjene tekućine. Indijanci je cjevčicom od 
trske pretaču u tikvu. Zatim je pohranjuju u velike kožnate vrčeve ili u 
glinene ćupove da prokuha kako bi se dobilo piće »pulque«. 


kai 

Dugačko predvorje jedne nastambe u Mitli ukrašeno je frizovima u boji 
na kojima prevladavaju geometrijski motivi što podsjećaju na »grčki 
pravokutni ornament«. Mlada pripadnica naroda Mixteka drobi grah. 
Dodat će paprike kako bi ovoj bezukusnoj kaši dala pravi okus. 

VN, 


žarkog sunca. Kakvog li užitka kušati svježinu kokosovog mlijeka ispije- 
nog iz samog kokosovog oraha rasječenog oštricom od vulkanskog 
stakla i kakvog li užitka kušati bijelu, miomirisnu unutrašnjost ploda! 


S kakvom proždrljivom pažnjom ova djeca čekaju poslasticu! Majka na 
užarenom kamenu peče hrustavo tijesto od kukuruza od kojeg će nastati 
slasna pogača. Ta je pogača osnova pretkolumbovske ishrane. Kame- 
nje ostaje u pričuvi uz obližnje ognjište. 








Lončari iz Tlatulca 


Obale jezera Texcoco, kojega voda nije jako duboka, 
oduvijek su privlačile ljude. Najstarije naseobine 
datiraju otprije 24.000 godina: bili su to lovci koji su 
postavili logor na terasi koju su očistili od kamenja 
koje je nanijela voda. Upotrebljavaju oruđe od ande- 
zita, vulkanske stijene koju je teško obraditi. Između 
1500. i 1000. godine prije naše ere obale jezera zapos- 
jeli su seljaci. U Ticomanu, Zacatencu, Tlatilcu grade 
kolibe od trske, obrađuju vulkansko staklo koje je 
vrlo lako obrađivati. Tlatilco daje vodu, finu glinu i 
drvo za zagrijavanje peći. Tu će nastati velika metro- 
pola lončarstva. Ručno se oblikuju veliki vrčevi u 
kojima se drže pitka voda i napitak »pulque«, zem- 
ljane spremnice u kojima se čuvaju paprike i kuku- 
ruz, manje posude za pripremu juha ili one još manje 
za paprene umake, te one sasvim malene za čudno- 
vate miomirise. 

Posudama treba pribrojiti nadasve brojne figurice, 
najčešće vrlo krhke kipiće golih žena. Na njih naila- 
zimo i u grobnicama uz pokojnike, zatim ispod kuća 





ili na velikim grobljima koja su brojala i po 300 
grobova. Kućanski ostaci, polomljeni ili nedovršeni 
kipići skupljaju se u ispustima dubokim 8 metara. 

Početkom naše ere, zanatlije mijenjaju modele 
kipića. Počinju se češće pojavljivati kipići muškaraca, 
zatim grupni motivi, primjerice, majke i djeteta. 
Izgrađuju se skulpture velikih glava, plesačica, akro- 
bata, čudovišta, dvoglavih bića i bogalja, bolesnika 
kojima danas možemo postaviti dijagnozu! Ogromna 
bucmasta lica već najavljuju velike monumentalne 
glave koje su klesali Olmeci, narod prastare civiliza- 
cije Amerike. 


Otprilike 1.000 godina prije naše ere, naseobina Tlatilco okuplja mnogo- 
brojne radionice za izradu keramike. Proizvodnja je obilna i raznolika: 
kuhinjsko posuđe, mnogobrojne figurice u prirodnim položajima, koje se 
pokapaju s pokojnicima. 

Ukrašena ogrlicama, peruanska lončarica dovršava figuricu u stilu 
»mochica« koja predstavlja ratnika. Slikani ukrasi su višebojni s geome- 
trijskim motivima. Spirale i meandri podsjećaju na »grčki ornament«, 
premda nikad nisu došli u kontakt s Kretom ili Grčkom. Čista slučajnost! 


Na visoravni u blizini Cuzca, glavnoga grada Inka, već se stoljećima, 
uvijek na isti način proizvode »adobes«. Ove glinene cigle koje se 
izrađuju u kalupu od uskih daščica suše se na suncu i služe za izgradnju 
kuća. 





Od samog početka naše ere, keramika s Anda nudi značajno bogatstvo 
oblika i ukrasa. Stilovi chavin ili mochica, nazca ili chimu nam omogućuju 
točno datiranje. Raznolikost se nalazi u oblicima: vrčevi ili posude za 
svakodnevnu upotrebu, vrčevi u obliku maski (1) ili u obliku ljudskog lica 


U argentinskoj pampi Indijanac premazuje voskom divljih pčela (koje 
nemaju žalca!) veliku posudu ispletenu od biljnih vlakana. Vosak će je 
načiniti nepropusnom poput zemljanog posuđa. Njegov pomagač ukra- 
šava je konopčićima koje lijepi na vosak. 





(2) među kojima su neki pravi portreti. Raznolikost je i u drškama (3), 
nogama (tronožni vrčevi, 4) i u čudesnom bogatstvu višebojnih ukrasa 
Nazca (4). Vrč s drškom tzv. »stremenom« (2) realistički je portret iz 
razdoblja mochica. 


Selo u New Mexicu na sjeveru Rio Grandea zbilo je svoje kuće od 
nepečene cigle i kamena uz liticu. Pueblo Indijanac plete široku košaru. 
On pripada civilizaciji nazvanoj »basket makers« — izrađivači košara. 
Oko 1000. godine prihvatit će lončarstvo. 





Vatrom, sjekirom i motikom 


Zajednički život pretkolumbovskih naroda temelji se 
na sakupljanju i lovu; kao i sva primitivna društva i 
ovo u potpunosti poštuje prirodu i uopće je ne mije- 
nja. Proizvođači hrane (uglavnom seljaci na američ- 
kom kontinentu koji ne poznaju uzgoj stoke) moraju 
najprije urediti zemljište! Naime, da bi zemlja rodila 
grahom, tikvama, kukuruzom ili slatkim krumpi- 
rom, potrebno ju je urediti. Vatrom, sjekirom i moti- 
kom krče se čistine u gustim šumama. Na strmim 
padinama Anda ublažavaju se kosine stvarajući 
zaravni s kulturama. Uređivanje tla je u Americi 
ovisno o podneblju, krajoliku i vrsti tla. 

Ponegdje će biti neophodno isušiti tlo, to jest odve- 
sti višak vode. Za to je bilo potrebno prokopati kanale 
u lagunama jezera Texcoco na čijim se obalama, u 
srcu meksičke visoravni, već dva tisućljeća okuplja 
brojno stanovništvo. Kanali će se prokopavati i u 
šumama Petena, u zemlji Maya, koje obilne i stalne 
kiše vrlo često pretvaraju u velike močvare. Takvi 
kanali zahtijevaju stalno održavanje. Zapuštanje tih 





kanala postat će jedan od uzroka propasti civilizacije 
Maya. Drugdje je, naprotiv, potrebno dovesti vodu 
koja nedostaje kulturama. Kanali za navodnjavanje u 
Tehuacanu pospješili su sadnju i razvoj kukuruza. U 
Andama oko Cuzca, Pisaca i u mnogim gradovima, 
Inke su sistemom kanala dovodili blagotvornu vodu. 
Ti su kanali podizani preko ponora li bušeni ispod 
planina. 

Prvi bog kojeg su zazivali seljaci bio je Tlaloc, bog 
toliko očekivanih kiša. U kolumbijskim Andama u 
zemlji » Triju rijeka«, iznad San Augustina, isklesana 
je stijena veća od 50 m? i to u samom koritu brzaca. 
Čitava je oblast posvećena kultu voda koje se slijevaju 
prema Tihom ili Atlantskom oceanu. 


Prvi Azteci oko XIV. stoljeća (u doba evropskog stogodišnjeg rata) 
uređuju obale jezera Texcoco. Kopaju jarke, grade nasipe, podižu brane 
od snopova pruća... 

U vreloj, vlažnoj i zagušljivoj amazonskoj prašumi izvori hrane nadasve 
su ograničeni. Divljač je rijetka, a stanovništvo raspršeno. Indijanci 
naporno rade kako bi iskrčili čistinu pomoću vatre. Zatim će im motika 
pomoći da zasade poneku biljku slatkog krumpira ili manioke. 


Km e 


Kukuruz ostaje glavnim izvorom prehrane ovog sela izgubljenog na 
visoravnima Anda. Kuće izgrađene od nepečene opeke i pokrivene 
terasama naslanjaju se na zaklonjenu padinu. Uređen je široki prostor za 
sušenje kukuruza. Velike drvene grablje služe za okretanje teških kli- 
pova. 


Brana od snopova pruća je učvršćena. Površina joj je utabana, zaštićena 
je debelim kolcima. Tako je izgrađen dugački nasip koji povezuje obalu 
jezera Texcoco na kopnu sa središnjim otočićem kojeg naziremo na 

Nasuprot Huayna Pichu, koji se nalazi na više od 2.300 metara nadmor- 
ske visine, Inke uređuju strme obronke Machu Pichua. Kopaju uske 


platforme, donose i gomilaju kamenje kako bi od njega sagradili pot- 
porne zidiće. Tako nastaju »andenes«. 


teh koi 


obzoru. Približavamo se Tenochtitlanu, aztečkom glavnom gradu »amlfi- 
biji«. Četvrtasta kolibica od pruća uz cestu služi prolaznicima kao nužnik. 





Kamenoresci 


Civilizacije bez metala, pretkolumbovska društva, 
ostala su na tehnikama evropskog neolitika koji je na 
Starom kontinentu nestao prije 3 tisućljeća. Kameno- 
resci ostaju jedini veliki stvaraoci. 

Bronca se u Evropi pojavila negdje oko 2.000. 
godine prije naše ere, željezo 1.000 godina prije naše 
ere. Željezo će Kristof Kolumbo prenijeti u Ameriku 
tek 1492, dva i po tisućljeća kasnije. 

Zaostatak u obradi metala ipak nije omeo izradu 
remek-djela graditeljstva. Kamenje je obrađeno bez 
metala, primitivnim postupkom struganjem... To je 
iziskivalo mnogo vremena. Vješti Olmeci su rezali 
tvrdi nefrit pomoću konopca i mokrog pijeska. 

Inke su velike kamene blokove prepolavljali dubeći 
u njima rupe: u te zasjeke su zatim zabijali navlažene 
drvene klinove i ostavljali dok se kamen nije raspu- 
knuo. Toltečki graditelji iz Tule upotrebljavaju utor i 
šip koje uglavljuju, slično graditeljima megalita u 
Stonehengeu blizu Salisburyja (Engleska). Čak i 
kamene blokove teške po nekoliko tona mogu točno 





podesiti ako njihove površine prethodno uglačaju 
pješčanim kamenom koji se upotrebljava kao brusni 
kamen. Najtvrđi bazalt, pa i sam gorski kristal lomi 
se ako se u njega zabijaju klinovi čekićem od kvarca. 
Poliranje na kraju osigurava savršeni završetak posla. 
Zar nije zastrašujuća lubanja remek-djelo aztečke 
umjetnosti, čudnovato isklesana i izbušena iz jednog 
komada gorskog kristala? Za obradu običnih i lakših 
materijala, primjerice, drva, kosti — upotrebljavaju 
običan komad kamena; u Evropi je to kremen, u 
Americi vulkansko staklo. Ono se vadi iz kameno- 
loma pod vedrim nebom. Vulkansko staklo će biti 
predmetom stalnih razmjena, prvo u obliku trampe, a 
zatim i prave trgovine. U Americi će ono biti trajni 
simbol obrade kamena. 


Svi stručnjaci za gradnju okupili su se na gradilištu Maya u Palenqueu na 
izgradnji palača, oko 800. godine: arhitekti, kamenoresci, drvodjelje, 
klesari koji će isklesati štukaturu... 


28 





S padina vulkana iz kojeg šiklja dim, u blizini Popocatepetla, Indijanci 
vade i otpremaju gromade vulkanskog stakla; to je staklo crno, tvrdo i 
sjajno i lako ga je obrađivati. Nosači odnose staklo u mreži koju nose 
čeonim povezom. 


Pretkolumbovski svijet od metala poznaje samo zlato i srebro koji služe 
za ures vladara. Još smo u neolitiku. Majstor dube i označava rupicama 
komad bazalta uz pomoć drvenog čekića i dlijeta od kvarca. Tako će 
dobiti .metate« — posudu za gnječenje kukuruza. 





Olmeci s otočića La Venta služe se istom neolitskom tehnikom da bi 
isklesali ovu monumentalnu glavu visine oko 2 metra, a težine 20 tona. U 
pozadini ljudi skidaju sa skele neobrađenu gromadu bazalta koja potječe 
iz kamenoloma udaljenog 40 kilometara. 





s a | 
Nefrit, kamen nježno zelene boje, sveti je kamen Olmeka. Od njega se 
izrađuju figurice, maske, nakit, viseći ukrasi. Indijanci ga obrađuju kono- 
pcem koji služi kao pila, a u proreze sipaju pijesak i vodu. 









d d O 


Nešto prije 1000. godine Tolteci podižu golemi kip koji predstavlja boga 
Quetzalcoatla i potporanj za njegov hram. Ulaz će ukrašavati dva stupa 
sa skulpturom koja predstavlja »pernatu zmiju«. Majstor obrađuje šip 
kojeg će uglaviti u utor pokrajnjeg bubnja. 


Tajne graditelja 


Za gradnju svojih prvih hramova, graditelji su ponaj- 
prije nagomilali ogromne hrpe zemlje. Tako je nastala 
prva piramida u Americi, okrugla piramida s četiri 
podesta na kat u Cuicuilcu. Piramide i visoke terase 
Olmeka iz La Vente ili Kaminal Juyua u blizini 
Guatemala City također su od zemlje kao i golemi 
humci na istoku sjevernoameričkog kontinenta. 

Podizanje monolita, kamenih blokova težine na 
desetke tona čini se da je druga velika graditeljska 
etapa svake velike arhitekture. Primjerice, veliki 
kameni blok iz Locmariaquera u Bretanji težak je 348 
tona. 

Pretkolumbovski rekordi su skromniji: kameni 
blok od 20 tona za bolivijska Vrata Sunca, 82 tone za 
kip na Uskršnjim otocima. Međutim, američki 
monoliti nisu neobrađene stijene. One su često obra- 
đene, s izdubenim rupama, isklesane poput Vrata 
Sunca, podignutih na visoravan Anda. Procjenjujemo 
da je za obradu velikog kipa s Uskršnjih otoka 
potrebna otprilike čitava godina. Treće, logično ali i 





kronološko razdoblje graditeljstva jest gomilanje neo- 
brađenih gromada, gomilanje obrađenog kamenja i 
glinenih opeka. Graditelji i kamenoresci Inka upo- 
trebljavat će za potporne zidove kamene blokove 
teške nekoliko tona. Prava »gradnja« nadilazi fazu 
gomilanja; za njega će biti potrebni šipovi i kružni 
utori koje su izmislili šumari i drvosječe. Zahvaljujući 
ovladavanju takvim tehnikama, graditelji će moći 
obraditi veliku kamenu gromadu a zatim je prenijeti 
na mjesto slaganja. Orijaške kipove s Uskršnjih otoka 
možemo tako smatrati ogromnom »slagalicom«. U 
tom slaganju pomoći će i veliki istesani potpornji koje 
dugujemo drvosječama a koji će pomoći pri izgradnji 
svodova i velikih monumentalnih frizova Uxmala, 
Chichen-Itze ili Palenquea. 


Oko XI. ili XII. stoljeća na visoravni bolivijskih Anda u glavnom gradu 
Tiahuanacu podižu se Vrata Sunca. Ovaj monolit od andezita visok je 3, 
širok 4 metra, a teži 20 tona. 

E na PZA 74 
Tri stoljeća prije naše ere, radnici u povorci prenose tehnikom čeonog 
poveza 20 do 30 kilograma zemlje za gradnju okrugle piramide u Cuicu- 
ilcu u blizini Meksika. Ovaj prvi spomenik promjera je 135 metara i ima 4 
kata. 


Drvodjelci Maya iz Uxmala na Yucatanu pripremaju izradu nadstrešnice 
ako bi sagradili svod za izbočeni kat, slažući red po red. Visina svoda je 
ograničena. Zidari završavaju kameni friz s rombastim motivima karakte- 
ističnim za Uxmal. 


ekadašnji stanovnici Uskršnjih otoka u Tihom oceanu kotrljaju po 
mjetno načinjenom prilazu pomoću poluga »šešir« od crvenog kamena 
pršinca. Na njemu je veliki okrugli šip kojeg će poleći u utor istog oblika 
a vrhu glave. Glava, sasvim desno, već ima svoj »šešir«. Najviši kip je 





Na brežuljcima Ohia, lijevog pritoka Mississippija, Indijanci plemena 
Hopewell veliki su graditelji humaka gdje pokapaju svoje mrtve. Već 
2.000 godina grade ovaj ogromni brežuljak u obliku zmije, duljine pola 
kilometra i visine 30 metara. 





ii. 1. kika“. Va . t 

Zidovi Inka u Cuzcu savršeno prianjaju. Načinjeni su od ogromnih mno- 
gokutnih kamenih blokova od po nekoliko tona, a postavljaju se na 
mjesta uz pomoć šipova i utora, dok izbočine služe za vučno uže. Dva 
majstora glačaju površinu jednog bloka uz pomoć kamena i pijeska. 


visok 9,80 metara i težak 82 tone. »Šešir« doseže 2,40 metara i težak je 
11,5 tona. Na prednjoj strani tek je postavljena najveća nedovršena 
glava visine 21 metar. 


p) x 

Tenochtitl4n, metropola Amerike 


»Meksička Venecija« — tako se naziva nekadašnji 
aztečki grad Tenochtitl4n. No, još više priliči da ga 
po geografskom položaju i bogatstvu zovemo »Vene- 
cijom Novoga svijeta«. Sjaj i moć »dviju Venecija« 
spada gotovo u isto razdoblje. 

Aztečki glavni grad uživa u jedinstvenom položaju 
na učvršćenim otočićima lagune koji su s kopnom 
povezani trima podignutim nasipima. Drži se da u 
Tenochtitlinu u XIV. stoljeću živi 300.000 stanov- 
nika: to je, dakle, najveća metropola Amerike. »Naj- 
modernija« i isto tako raskošna. Plan ovoga grada 
pravilnog je oblika, savršen, počam od glavnog trga 
nad kojim se uzdiže Velika piramida koje je dvostruki 
hram posvećen Tlalocu (bogu kiše) i Huitzilopochtlu 
(sunčanom bogu rata). Mnogobrojnim piramidama 
treba dodati četrdeset visokih tornjeva, a prvi »kva- 
drati« grada sačuvani su za raskošne rezidencije koje 
okružuju rascvjetali vrtovi. Malo dalje, četvrt obrt- 
nika i trgovaca bruji od života. Dangube i kupci, 
nosači sa svojim velikim zavežljajima koje nose na 


čelu, kreću se tržnicama koje se održavaju svakod- 
nevno, a okupljaju i do 60.000 osoba. Oni zauzimaju 
sva mjesta popločena širokim kamenim pločama koje 
vode u Veliki hram. 

Svoje radnje otvaraju brijači, javni pisari, krojači i 
drugi obrtnici. Oni rade s perjem, školjkama, sre- 
brom, poludragim materijalima, oniksom i vulkan- 
skim staklom. Trgovine obiluju zlatnim i srebrnim 
nakitom, ukrasima od tirkiza ili perja iz Quetzala, 
suknom iz Mitle, visećim ukrasima od oniksa iz Pue- 
ble, jaguarovom, puminom ili panterinom kožom... I 
najskromniji dućani prodaju proizvode za svakod- 
nevnu potrošnju. Sva bogatstva aztečkog svijeta usm- 
jerena su raskošnom glavnom gradu! 


Veliki svećenik Tenochtitlana, sljedbenik kulta boga Tlaloca u Velikoj 
piramidi, upravo je posvetio hram u susjednom gradu — Acatitlinu 
(današnja Santa Cecilia). Na slici je prikazan kako svečano ulazi u glavni 
grad na nosiljci. 

Na uglu ulice, u uskoj radnjici javni pisar prepisuje trgovačke račune Meksički Pompeji. Gradić Copilco u blizini jezera Texcoco sagrađen je u 
svome klijentu. Upotrebljava komplicirane simbole ili »glyphes« i sistem podnožju vulkana Xitle. Erupcije su bile česte. Posljednja, oko 300. 
brojenja koji ide od 20 do 20. Točka znači 1, crta znači 5. Piše na godine, zatrpala je grad pepelom i lavom. Niti 8 metara lave nije uspjelo 
listovima agave. progutati piramidu u Cuicuilcu. 

lako mu je brada obrasla rijetkom dlakom, kao i svim Indijancima, ovaj se Raznovrsni proizvodi s Kordiljera: panterske kože s prekrasnim krznom 
»dao obrijati« tankim nožem od vulkanskog stakla s vrlo oštrim sječivom. donijete iz amazonske prašume, uski pojasovi izvezeni ljaminom dla- 
Nakon obavljena posla brijač drži zrcalo od uglačanog vulkanskog stakla kom, svežnjevi tankog, obojenog perja. Malo dalje, skromna ponuda 
kako bi mušterija ocijenila njegov posao. keramičkih proizvoda za domaćinstvo. 

Raznovrsna je ponuda na tržnici u Tlatelolcu u blizini Tenochtitlana. Prije susjednim plemenima. Robovi nose vratni okov, komad zaobljenog 
otprilike pola tisućljeća to je bila najaktivnija tržnica aztečkog svijeta. drveta zatvorenog drvenim klinom koji drži zajedno dva kraja i koji je 


Prodaje se sve... čak i robovi — zarobljenici iz posljednjih borbi među čvrsto zavezan za bambusov stup. Prodavač nudi robu. 








Na putovima 
velike trgovine 


Od sjevera do juga geografska područja Amerike 
do krajnosti su raznolika. Upravo zbog toga se 
trgovačke razmjene, u pretkolumbovskom svi- 
jetu teško odvijaju. Na nepreglednom, slabo 
naseljenom području sličnog prirodnog bogat- 
stva ljudi ne osjećaju potrebu za trgovanjem. Od 
Atlantskog oceana do Stjenjaka indijanska se 
plemena zadovoljavaju ograničenom razmjenom 
ili trampom koja se odnosi na mjesne proizvode. 
Trampe se krzna za kukuruz, pleteni predmeti 
ili keramika za sol. 

Visinski krajevi na 2.000 do 3.000 metara 
iznad mora, zarobljeni između planinskih lanaca 
visine od 5.000 do 6.000 metara, određuju 
drevno naseljavanje kontinenta.  Doseljenici 
ostaju u tim područjima u kojima je visinska 
klima umjerenija negoli vruća i vlažna klima na 
obalama i obalnim ravnicama. Premda je kreta- 
nje u tim visokim područjima s rubnim strmim 
planinama otežano, postupno se razvija trgovina 
koja je potaknuta razvojem velikih pretkolum- 
bovskih civilizacija. 

Još ne poznajemo točak i nemamo životinja za 
vuču. Trgovci će, dakle, ići pješice, a teret će 
nositi na leđima. Egzotično voće, zatim paprike, 
pamuk i kakao, lopte od kaučuka skupljenog na 
deblima »hevee«, ribe ulovljene u toplim 
vodama zaljeva Vera Cruz, stizat će pješke na 
meksičke visoravni kako bi snabdjeli Tenochtit- 
lin. Ptičje gnojivo s pacifičkih otoka, zatim ribe 
i školjke prenosit će se preko strašnih Kordiljera 
kako bi poboljšali zemljišta Inka i učinili razno- 
.likijom prehranu u Cuzcu. Dragocjeno srebro iz 
andskih rudnika prenosi se uz pratnju naoruža- 
nih stražara do gradova Inka. U Južnoj Americi 
jedino će se pripitomiti ljama, srodnik deve koji 
živi u visokim andskim planinama. Ljama može 
ponijeti teret od 45 kilograma i prevaliti 45 kilo- 
metara na dan. To je jedina životinja koja nosi 
teret. Međutim, u Americi su i nosači izdržljivi! 


Karavane trgovaca pješice prelaze duboke udoline i kanjone u 
Andama preko uskih mostova od lijana, koji se opasno njišu iznad 
bujice. 

Na dvanaest sati hoda od Tenochtitlana, tržnica u gradu Toluca vrlo je 
živa. Prodaju se voće i povrće iz doline, ali i košare i keramičko posuđe 
za domaćinstvo: vrčevi i zdjele od crvene ilovače kao i posude s crve- 
nom ili crnom ocaklinom. 





Kamen za pečenje ugrijan žeravicom — preteča današnje električne 
ploče. Iskušenje je veliko da se osladimo ukusnom pogačom od kuku- 
ruza premazanom ljutim umakom od crvene paprike. 


»Ploveća tržnica« u Xochimilcu osnovana je, vjerojatno, čim su prvi 
doseljenici stigli na meksičku visoravan. Ljudi su tu naišli na plodnu 
zemlju koju je bilo lako obrađivati; voda iz lagune obilato je protjecala 

Pokrivači kojima je zakrčena ova prodavaonica privlače kupca iz 
Tenochtitlana svojim raskošnim bojama i bogatstvom aztečkih motiva. 
Tu se može naći i »sarape«, pončo načinjen od jednog komada tkanine s 
otvorom za glavu u sredini. To je svakodnevni odjevni predmet. 





Duga, vijugava povorka trgovaca i teško natovarenih ljama kreće se 
prema visoravni Anda na nadmorskoj visini od oko 3.000 metara. Možda 
ide jednim od onih putova Inka kojima su neprestano prolazili službeni 
glasnici pronoseći naredbe po Carstvu? 


sredinom visoravni na kojoj se uzdižu kakteje navješćujući sušu. 
Dugački čamci s ravnim dnom omogućuju promet među otočićima —vrto- 
vima koji presjecaju kanale i osiguravaju prijevoz voća i povrća. 











Maske od perja i sukno od runa alpakina 


Zanatlije tisuća malih zanata, svojim proizvodima 
svjedoče o domišljatom, nadasve stvaralačkom duhu. 
Od ilovače pomiješane s vodom i dobro izrađene, a 
zatim sušene na suncu u drvenim okvirima dobit 
ćemo »adobes« — opeke koje se upotrebljavaju za 
gradnju. Od ilovače se mogu također izrađivati vrčevi 
i posuđe za domaćinstvo. 

Neke zanatlije prerađuju biljna vlakna. Izrađuju 
izvrsne tkanine od pamučnih vlakana iz toplih trop- 
skih područja zaljeva Vera Cruz. Otpornija ili grublja 
tkanina nastaje obradom čvrstih biljnih vlakana koja 
se dobivaju od različitih vrsta agava kao što su 
»maguew«, sisal, »heneken«. Miksteci iz područja 
Mitle poznati su po svom tkalačkom umijeću. »Ruče 
za tkanje« (još se ne može govoriti o tkalačkom stanu) 
drži sam zanatlija. Konopci za potporu pričvršćeni su 
za stablo ili zavezani oko kolca. Oni pridržavaju niti 
osnove. Svojim drvenim čunkom tkalac naizmjence 
provlači niti potke iznad i ispod niti osnove. Na kraju 
dobiva usku traku široku koliko to dopušta raspon 


njegovih ruku. Ukrasi su vrlo jednostavni: paralelne 
trake, kose trake ili ukras u obliku slova V. 

Veliki komadi tkanine dobivaju se spajanjem neko- 
liko traka. Ako su takve trake točno prišivene, dobi- 
vaju se veliki komadi tkanine ukrašeni crtama. Ako 
dođe do odstupanja, iz nespretnog spoja traka izra- 
njaju mnogo složeniji motivi, rombovi ili »grčki mo- 
tivi«. 

Tkanina se dobiva i od vlakana agave, ali i od 
različitih vuna. Vuna se dobiva od pripitomljenih 
ljama ili divljih vigunja. Alpaka, vrsta pripitomljenog 
guanaka, daje vunu od koje se izrađuju debele, tople 
tkanine. 


Na vrlo primitivnom »tkalačkom stanu« iz Mitle proizvode se uske trake 
tkanine. Te trake spojene s više ili manje pažnje oblikuju neočekivane 
ukrase koje zanatlija nije predvidio. 

Najdrvenastija i ujedno najčvršća vlakna jedina će se održati. Njih se 
zatim češlja i tka u vrlo čvrste tkanine. Ova priprema podsjeća na obradu 
konoplje u Evropi. 





Evo originalnog obrta koji nije svakome nadohvat ruke. Indijanac iz 
Amazonije dresira krokodile kaimane na jednom pritoku Marafiona. 
Potrebno je naviknuti kaimana, koji može doseći dužinu od 6 metara, da 
više voli žabe od mesa Indijanaca. 


Profinjeni posao s perjem kojim se dobivaju raznobojni ukrasi zahtijeva 
više zanatskih tehnika. S lijeve strane se pripremaju ljepila pomoću biljne 
smole »hevee« (kaučuk koji se dobiva zarezivanjem »hevee« Olmeci 
poznaju još 1.000 godina prije naše ere). U sredini drugi majstor prire- 

Kod Indijanaca s Missourija, u nepreglednim travnatim ravnicama 
Zapada, lovac na nategnutoj bizonskoj koži riše svoje podvige. Obrađu- 


jući novu kožu, Indijanka priprema podlogu za nova remek-djela. 


đuje podloške od trske ili laganog drveta te razvrstava raznobojno perje. 


Treći, pak, s desne strane, slaže i lijepi perje na držače. On 
s \' 


stvara 

Nakit od zlata 1 srebra 


Nakitom se ukrašavaju rado i živi i mrtvi. Razno- 
vrsno tvrdo kamenje, oniks, nefrit, pa čak i vrlo tvrdi 
gorski kristal, vrlo su traženi za izradu perla u obliku 
kuglica, maslina ili pločica. 

Za Indijance s Anda zlato, koje je rjeđe od običnih 
materijala poput drva, ilovače ili kamena, ponajprije 
je imalo simboličnu i religijsku vrijednost. Ono je 
predstavljalo Sunce, boga Intija, ali smatrali su ga i 
korisnim metalom. Osim zlata jedini poznati metali 
bili su bakar i srebro. Zlato je ipak ostalo namijenjeno 
vladajućim slojevima, političkim vođama i svećeni- 
cima. Zbog svoje relativno slabe tvrdoće lako se obra- 
đuje i kuje. 

Zlato se obilato upotrebljavalo za izradu uresa, 
visećih i prsnih ukrasa, nakita raznolikih geometrij- 
skih oblika. U zlatne listiće utiskivali su se drveni 
kalupi u obliku ljudskog lica i tako su se dobivale 
prekrasne maske koje su pokojnika povezivale sa 
samim Suncem. 

Dostojanstvenici i svećenici jeli su iz zlatnog 





posuđa. Ponekad su listovima tog skupocjenog meta- 
la ukrašavali zidove svojih obitavališta i hramova. 

Pa ipak, to zlato kojeg ima u izobilju ne posjeduje 
društvenu i financijsku moć kao u Evropi. Jedino ga 
njegova nepromjenljivost čini skupocjenim. Za konk- 
vistadore, zlato ne služi za izradu posuđa ili za oblaga- 
nje nekog kamenog spomenika. Za njih zlato pred- 
stavlja sredstvo stjecanja potpune moći. Za vrijeme 
osvajanja od Velikog Inke traže ogromnu otkupninu. 
Ispunit će srebrnim predmetima dvije dvorane povr- 
šine 60 m“, jednu dvoranu od 30 m? zlatnim predme- 
tima, izlomljenima, zdrobljenima, izravnanima... 
kako bi zauzimali što manje mjesta. Nakon osvajanja 
zemlje Inka, španjolski konkvistadori su gramzivo 
opljačkali sve zlatne predmete koje su mogli pronaći. 
Međutim, skrivene grobnice u zemlji ili ispod zemlja- 
nih terasa čuvaju još mnoga blaga za arheologe. 


Na sjeveru Lime, u klancima Montara, povorku teško natovarenih ljama 
prate strijelci Inka. Karavana donosi srebrne šipke iskopane u rudnicima 
smještenim na nadmorskoj visini višoj od 4.000 metara. 

U blizini Amazone, u brdima Tumuc Humac, Indijanci upotrebljavaju 
»mlatilicu«. To je vrlo plitka posuda od pruća pomoću koje je moguće 
zagrabiti naplavine iz bujice. Tresući »mlatilicu« u vodi, odstranjuju se 
zrnca pijeska. Ostaje talog koji je teži od pijeska: zlatna prašina! 





Svećenik sahranjen u nekropoli Monte Albana nosio je na prsima ovaj 
zlatni pršnjak. On predstavlja boga smrti. Na desnoj strani pršnjaka 
nalazi se jedanaest izbočina — kapica u reljefu i obrisi kuća. Oni zajedno 
daju dan i »mjesec« u godini: 11, Kuća. 


Nefrit boje mladog zelenkastog kukuruza daje svoju religijsku vrijednost 
malim figuricama. S desne strane majstor obrađuje komad nefrita drve- 
nim čekićem i klinom. Njegov suradnik probada komadiće pomoću luka. 


U uskom tunelu gotovo bez zraka sitna prašina napada pluća. Rudar 
odvaja pomoću pijuka nekoliko komada srebrne rudače. Njegov pomoć- 
nik ih prebire kako bi ih zatim iznio iz tunela. Rudnik se nalazi u Andama 
na visini Mont Blanca. 

Zlato se obrađuje čekićem. Potrebno je satima kovati prirodno zlato da bi 
se od njega dobio tanki listić. Zatim se takav list obrađuje i »tuče« na 
drvenom podlošku u obliku ljudskog lika. Aztečka zlatna maska ili zlatna 


maska Inka često izuzetno nalikuje na model. 


Stalnim kretanjem luka naprijed i natrag nastaje kružno kretanje koje 
pokreće svrdlo i probija nefrit. Mlada djevojka s veseljem isprobava 
dovršene ogrlice. 

Od rođenja do braka 


U svim pretkolumbovskim civilizacijama, kod Indija- 
naca sakupljača u Brazilu ili u Ognjenoj zemlji, kod 
lovaca Mandana ili kod Eskima, važne životne epi- 
zode su određene i propisane. Mandani primijenjuju 
obrede inicijacije za prijelaz od mladenaštva u 
muževno doba ratnika. Ti obredi zahtijevaju post, 
ples i krv: mladić se mora pokazati spremnim na 
borbu, otpornim na umor i bol, napokon, dostojnim 
da postane muškarac. Starica iz plemena Eskima, kad 
shvati da je postala beskoristan teret svome plemenu, 
povlači se u zaleđenu tundru da ondje umre. 

Gradske civilizacije (Azteci, Maye, Inke), budući 
da su došle u izravan dodir sa Španjolcima, ponajbo- 
lje su nam poznate. One su posjedovale dragocjene 
»kodekse«, priče iz indijanske tradicije, obogaćene 
naivnim slikama. Ovi pravi aztečki stripovi omogu- 
ćuju nam da slijedimo važne etape svakodnevnog 
života, od rođenja do smrti. 

Odgoj dječaka povjeren je ocu, a odgoj djevojčice 
majci. Već sa šest godina djevojčica rukuje vretenom 





za predenje vune. Djeca dostojanstvenika idu u »cal- 
mecac«, školu i hram istovremeno, između šeste i 
devete godine; tu se pripremaju za ulazak u sveće- 
nički stalež ili za najviše državne službe. No, mnoga 
djeca pohađaju običnu školu, »telpochcalli«. 

Vjersko obrazovanje, post, pokora, ovdje zauzi- 
maju manje mjesta nego u calmecacu, a prevladavaju 
vojničke vježbe i pjesme. Svi mladi Azteci idu u 
školu. I oni najsiromašniji zaslugom mogu ući u cal- 
mecac koji će im omogućiti pristup najvišim funkci- 
jama društvene hijerarhije. 


Napokon je stigao veliki dan vjenčanja. Zaručnici najprije moraju među- 
sobno povezati krajeve svojih pojasova, simboličan čin njihova budućeg 
sjedinjenja. Uzvanici prinose dobre želje i darove, zatim se pleše. Svirači 
sviraju frulu i udaraju u bubanj. »Starci« pak, s desne strane slike, na taj 
se dan mogu opijati »pulqueom«. 


40 





_ zgd LI 





f- i a. 

Babica pokazuje novorođenče obitelji i slugama. Podigavši dijete, izgo- 
vorit će religijske formule, zatim će ga oprati pročišćavajućom vodom 
božice Chachiuhtlicue, majke i sestre bogova. Posvetit će ga četiri dana 
nakon rođenja. 


Zavezanih ogrtača na desnom ramenu, ova dva dječarca samodopadno 
idu u školu u pratnji kućnog roba. Ulaze u calmecac. Nastavu održavaju 
svećenici koji će ih naučiti lijepo govoriti, pozdravljati, klanjati se i suzdr- 
žavati se. 

Od najranije dobi djevojčice su predodređene za službu u hram Druge će ostati u hramu i nosit 
će se kroz nekoliko godina vrlo strogo odgajati. Oko dvadesete godine 
mogu od svojih učitelja i obiteljskog vijeća tražiti dozvolu da se udaju. 


će ime »svećenica«. One će tkati 
prekrasne tkanine, sudjelovat će u obredima, nudit će tamjan božan- 
stvima. Učit će svete pjesme koje prate velike vjerske obrede. 


U školi se djeca grubo kažnjavaju. | roditelji bdiju nad disciplinom. 
Nezadovoljan otac kažnjava sina koji je loše učio u calmecacu. Drži 
dijete iznad vatre od zelenih papričica koje izgaraju zagušljivim, štipaju- 
ćim dimom. 


Praktične vježbe, pa i one najgrublje, sastavni su dio vojničke pripreme 
mladih Azteka. Potrebno je naučiti boriti se. S oružjem i štitovima prilago- 
đenim njihovu uzrastu, ova dva dječaka iz telpochcallia žestoko su 
nasrnula jedan na drugoga pred ravnodušnim učiteljem. 





Igre i svetkovine 


Igra loptom ili »tlachtli« je nastala kod starih Olmeka, 
u zemlji kaučuka. Ona zahtijeva široko igralište u 
obliku produženog slova H. Dvije momčadi moraju 
protjerati tešku loptu od kaučuka kroz dva uspravna 
kamena prstena učvršćena na visini od 3 metra. Mogli 
bismo pomisliti na košarku u kojoj su koševi bili 
uspravni. Igrači loptu smiju dotaknuti samo boko- 
vima, laktovima ili koljenom. Kasnije tlachtli dobiva 
religijsko značenje: kretanje lopte simbolizira kreta- 
nje Sunca na nebu. Prolaz kroz prsten materijalizira 
put zvijezda do zenita. 

Tlachtli je oduševljavao brojnu svjetinu. Veliki 
gradovi kao Chichen—Izta, Tajin, Uxmal, Tikal, 
Copan imali su više igrališta različite veličine, ovisno 
o religijskoj važnosti utakmice. Utakmica potiče kla- 
đenje, a ulozi su različiti: odjeća, perje, robovi. Ulog 
pak igrača je strahovit: oni koji izgube u igri gube 
život! 

Igra »volador« koju igraju plemena iz zaljeva Vera 
Cruz je miroljubiva, ali je sačuvala simboličku vrijed- 





nost. I ona sudjeluje u kultu Sunca. Prvi dio igre 
sastoji se od pjesme, glazbe i plesa, a zatim slijedi 
»uzlet« s vrha jarbola visokog 30 metara. Prerušeni u 
ptice, tijela okićenih perjem, 4 se plesača bacaju s 
visokog jarbola u prazno, privezani dugim kono- 
pcima koji su brižno smotani i preklopljeni kao užad 
padobrana. Okrenuvši glavu prema dolje, oni 
doslovno lebde izvodeći sve šire i sporije krugove; 
sjajnim obratom dodiruju tlo. 


Oduševljena svjetina gura se da vidi loptanje u Chichen-ltzi na Yuca- 
tanu. To je najveće igralište u cijeloj Americi: dugačko je 75 metara! Dvije 
momčadi natječu se da prebace loptu izrađenu od tvrdog kaučuka kroz 
uspravni prsten. 

ATA Doli 


Freske nedavno otkrivene u hramu Bonampak omogućuju nam da zami- 
slimo raskoš svečanosti Maya. Glasnici najavljuju veliki mimohod sveće- 
nika. Sviraju polaganu i uzbudljivu melodiju na svojim dugačkim drvenim 
rubljama. 


Na tlu iscrtane linije u obliku križa, 52 polja koliko i godina u aztečkom 
stoljeću. Ova igra nalikuje našoj igri »školice« u kojoj se gura kamenčić 
skačući na jednoj nozi. Na slici su prikazani mali Indijanci kako se igraju 
5 grahom. 


»Divite se mojoj spretnosti« kaže otac Eskim pred svojom zadivljenom 
kćerkicom i svojim sinom željnim da ga oponašaju. Nebrojeno puta može 
nataknuti kuglu na sječivo svoga noža. To je jedna od najstarijih igara na 
svijetu. 





Ples »voladora« (onoga koji leti) karakterističan je za zaljev Vera Cruz. 
On se odvija uz pomoć visokog jarbola. Na vrhu sjedi vođa plesa i svira 
»chirimayu« (bambusovu frulu) i udara u »tun« (bubanj). Ispod njega 
vrte se u praznom 4 plesača—ptice (zavezani oko struka). 


Ritam »balafona«, spor i potmuo, zatim žuran i zaglušan, daje ritam 
plesu ratnika koji nose koplja u Patagoniji. Udarac tvrde drvene toljage 
prenosi se preko daščica na veće ili manje tikve koje tako proizvode zvuk 
različite visine. 

Lijekovi za tijelo i dušu 


U vrijeme osvajanja, Bernardino de Sahagun priznaje 
i veliča medicinska znanja Azteka: »Posjedovali su 
veliko iskustvo i široko znanje /.../ o kvaliteti i upo- 
trebi trava /.../. Oni su izumitelji medicine.« Današ- 
nje tržnice nude široku lepezu biljaka, zrnja, korije- 
nja, kora, gljiva koje liječe sve bolesti ovoga svijeta... 
indijanskoga. Azteci, ali i Inke, znali su namjestiti 
lomove, učvrstiti ranjene udove udlagama koje su 
vezali lijanama ili biljnim vlaknima. 

Isisavanjem ili prorezivanjem pomoću oštrog sje- 
čiva od vulkanskog stakla mogli su izvući iz tijela 
zaostali vrh slomljene strijele. Ranu bi spretno zašili 
pomoću oštrih bodljika i končića koje su dobivali od 
»maguewa«. 

Duševne bolesti nepoznatih uzroka uvijek izazi- 
vaju strah. Peruanci liječe gnojne čireve na mozgu 
spretnom trepanacijom (otvaranjem lubanje poseb- 
nim svrdlom). Držali su da otvaranjem bolesnikove 
lubanje omogućavaju bijeg zlih sila. Grebu kosti luba- 
nje noževima od vulkanskog stakla kako bi odstranili 





oboljeli dio. Kost probijaju kamenim svrdlom, te 
odstranjuju okrugli ili četvrtasti dio vrška lubanje. 
Arheolozi su otkrili u području Cuzca lubanju koja je 
nosila tragove četiriju uzastopnih trepanacija. 

Liječnici rado prizivaju u pomoć duhove i bogove. 
Najčudnovatiji 1 najtajanstveniji obredi služe u liječe- 
nju duševnog zdravlja bolesnika. Šaman u Ognjenoj 
zemlji pjeva kako bi prizvao duh pretka koji će izlije- 
čiti bolesnika. Čovjek —liječnik Indijanaca Crow rado 
prepisuje parnu kupelj jer ona predstavlja »žrtvu 
Suncu«. 


Parna kupelj pročišćuje tijelo. Znojenjem se izbacuju loši sokovi. Veliko 
vanjsko ognjište zagrijava zidove koji isparavaju vodu. Služavke uz 
pomoć velikih tikvi polijevaju vrelom vodom zidove prostorije u koju se 
zatvaraju »kupači«. 

Ovaj je pacijent slomio nogu; pao je sa stabla na koje se popeo da ubere 
mangov plod. Noga se najprije oblaže udlagama od balsovog drveta, a 
zatim se veže lijanama. Tako će puknuta kost brzo zarasti. 





Ranjenik ima ranu na lijevoj ruci. Ona se opasno zagnojila. Do posjeko- 
tine je došlo prilikom pada na oštru i blatnu stijenu. Svježi sok od kore 
čudesnog drveta Ylin ublažit će bol i zacijeliti ranu. 


Ovo trnje »maguewa« služi kao čudesna kirurška igla. Tanko i oštro, ono 
omogućava da se spretno zašije nosnica koju je razderala pandža 
mladog jaguara. Zahvat će postati nevidljiv! Sjajna estetska kirurgija! 








Puštanje krvi je uobičajeni liječnički zahvat kod meksičkih Indijanaca kao 
i kod Moli&reovih liječnika u Francuskoj dva stoljeća kasnije. Rez je 
načinjen oštricom od vulkanskog stakla. Trnje »maguewa«, meksičkog 
kaktusa, razdvaja rubove reza omogućavajući istjecanje krvi. 





Strašni napad epilepsije trese ovog starca. U njegovu tijelu stanuju zli 
duhovi. On se miče poremećenim kretnjama. »Pomoćnik« ga čvrsto drži 
dok mu »liječnik« daje da proguta umirujuće sredstvo pripremljeno od 
biljnih sokova. 


Neobjašnjivo, bolesnik je izgubio svijest. Leži nepomičan. Potrebni su 
posebni lijekovi. Bit će žrtvovan puran, jedna od rijetkih domaćih životinja 
na kontinentu. Prije toga će se izvaditi sok njegovih žlijezda slinovnica: 
pacijent mora ispiti taj sok. 

Život u ritmu zvijezda 


U Chichen-Itzi, oko 1.000. godine, čudesnim stubi- 
štem u obliku spirale moguć je pristup prostoriji za 
astronomska promatranja, »caracol«, koja se nalazi na 
vrhu golemog tornja. Ovaj istinski opservatorij pra- 
vokutnog je oblika i na njemu se nalazi 7 vrlo uskih 
otvora koji gledaju prema poljima. Smjerovi omogu- 
ćuju točno određena promatranja: prema jugu; polo- 
žaj Mjeseca u trenutku kada zalazi; smjer prema 
zalazu Sunca 21. ožujka i 21. rujna u doba ekvinocija 
(kada su dani i noći jednako dugački); smjer prema 
zalazu Sunca u doba ljetnog i zimskog solsticija (kada 
su dani ili najduži ili najkraći u godini). 

U duhovnom pogledu kontinent ne zaostaje za sta- 
rom Evropom. Matematička znanja su u indijanskom 
svijetu značajna. Maye upotrebljavaju sistem kojega 
je osnova broj 20 i imaju samo 3 znaka među kojima i 
ništicu. (Ništica je poznata oko prvog tisućljeća prije 
naše ere na Cejlonu, a u Evropu će je donijeti Arapi 
tek oko 8. stoljeća.) Kako su vrlo nadareno baratali 
brojkama, Maye su u astronomskom računanju dose- 





gli veću preciznost od one na našem Zapadu. Oni 
upotrebljavaju brojke koje premašuju milijardu. 

Osim toga, aztečki svijet poznaje krug kao što to 
dakazuje veliki sunčani kalendar u Tenochtitl4nu. 
Međutim, ne znaju njegovu praktičnu primjenu: 
upotrebu kotača. Začuđuje pak da na meksičkoj viso- 
ravni krhke glinene kotače stavljaju na igračke koje 
izgledaju poput smanjenih kolica. Azteci preuzimaju 
vjerski kalendar Maya i dijele vrijeme na ciklus od 52 
godine koliko iznosi I aztečko stoljeće. U tome nalaze 
putokaz za shvaćanje i predviđanje prirodnih pojava. 
Kalendar Maya je točniji od našeg. On podrazumi- 
jeva vjerski kalendar od 260 dana, a upotrebljava se sa 
civilnim kalendarom koji se ravna prema Suncu i ima 
365 dana. Ovaj je imao 18 skupina od po 20 dana što 
iznosi 360 dana. 


Popnimo se s ovim svećenicima Maya stepenicama koje vode u veliki 
astronomski opservatorij u Chichen-ltzi. Kasnije će Španjolci nazvati 
ovaj spomenik »caracol« (puž) zbog njegovih unutarnjih spiralnih stepe- 
nica. 

Maye odlično računaju. Imaju samo tri znaka: točka za jedinicu, crta za 
proj 5; znak u obliku izdužene školjke znači »odsutnost vrijednosti« ili 
ništica. Ova slika prikazuje brojeve od 0 do 19. 


.jame prolaze puteljkom na Andama. Trgovac na veliko prebrojava robu 
na »kipusima«, špagi dugačkoj 1 metar s koje vise konopčići s čvoro- 
vima, raznovrsno zavrnuti i različitih boja. Od običnog čvora, koji znači 
edinicu, do složenih čvorova, to jest do brojke 9. 


Ovaj aztečki ratnik promatra veliku okruglu ploču promjera 3,50 metra, 
sliku njegovog doba, doba »Petog Sunca«. U središtu mnogobrojnih 
simbola nalazi se Sunce Toniatuh u ljudskom obličju, s isplaženim jezi- 
«om jer je žedno krvi. 

Pred ovaj nadgrobni stup svećenik prinosi tamjan. Duborezi na bočnoj 
strani još uvijek nisu dešifrirani. Najveći poznati nadgrobni stup visine 10 
metara datira iz 771. g, a nalazi se u Quirigui na jugu Gvatemale. 


Na svetom trgu u Machu Pichu, izgubljenom u središnjim Andama na 
2.300 metara nadmorske visine, diže se »Sunčev kamen«. Taj monolit 
čudnovatog oblika s trapezoidnim podnožjem, isklesan iz stijene, srce je 
grada. S njega svećenici Inka svakoga dana pozdravljaju izlazak Sunca. 








Na raskršću 
ljudi 1 bogova 


Aztečka vjerovanja koja su se postupno obliko- 
vala tokom mnogih godina, obogaćena su bogo- 
vima koje su preuzeli od osvojenih naroda. Zbog 
toga je izgledalo kao da su Azteci najreligiozniji 
od svih Indijanaca. U pradavno doba, najviši je 
par predstavljao Vatru i Zemlju. Stari bog vatre 
prikazivan je u liku starca koji ozbiljan bdije nad 
»braserom« (ognjištem). Za vrijeme obroka obi- 
čavalo mu se ponuditi nekoliko mrvica pogače i 
poneku kapljicu pulquea. Stara božica Coatlicue 
nosila je široku suknju načinjenu od strašnih 
zmija, simbola podzemnih dubina. Pojedine 
kulture, naročito kultura kukuruza koja je zahti- 
jevala mnogo kiše na suhim visoravnima Mek- 
sika, dovela su do kulta Tlaloca, vrlo starog 
boga vode i kiše. On je bio najznačajniji bog u 
Teotihuacanu, gradu bogova. U staroj piramidi 
Quetzalcoatla, Tlaloc se izmjenjuje s »pernatom 
zmijom«; njene velike, okrugle, izražajne oči 
izrađene su od kuglica vulkanskog stakla. »Per- 
nata zmija« je najslavniji bog među bogovima, 
božanski Quetzalcoatl koji u isto vrijeme simbo- 
lizira smrt (zmija) i uskrsnuće (jer nosi blještavo 
perje ptice Quetzal). 

Zvijezde su imale važno mjesto u aztečkom 
panteonu. Azteci su sebe smatrali narodom 
Sunca i obožavali su Sunčev disk. Oni su Suncu 
nudili »dragocjenu vodu« to jest ljudsku krv 
kako bi svijet nastavio živjeti. Sudbina svakog 
čovjeka usko je ovisila o zvijezdama koje su 
upravljale njegovim rođenjem. Pomiriti kult 
prema bogovima sa zahtjevima vlastitih planeta 
sastavni je dio života a to je iziskivalo ogromnu 
energiju i snagu svakog pojedinca. 


Na vrhu piramide u Acatitlanu uzdiže se hram posvećen mrtvom 
Suncu i Tlalocu, bogu kiše. Veliki svećenik ih priziva moleći za 
nastavak života i za sunce i kišu, koji su toliko neophodni za rasi 
kukuruza. 

Među bogovima najstariji je bog vatre koji se predstavlja u liku starca 
naboranog lica kako nosi posudu za žeravicu. Njegov lik podsjeća na 
vulkane kojih vrhunci, prirodne piramide, nadvisuju Meksički zaljev. Sve- 
ćenik bdije nad vatrom simboličnog ognjišta. 


U dubokoj pećini Balancanche kroz koju protječe podzemni potok, pro- 
cesija svećenika prenosi svečano posmrtnu urnu u kojoj je pepeo 
duboko štovanog vođe. Ona će počivati uz desetke ostalih urni. 


Umro je veliki Pacal, vladar-svećenik Palenquea. Kao i u Egiptu i ovdje 
se njegov monolitni sarkofag nalazi u kripti ukopanoj ispod piramide. 
Velika se ploča pomiče i zatvara grob... Deveto je stoljeće. 


Krajem XIII. stoljeća Inke lutaju od logora do logora, u visokim Andama. 
Njihov vođa Manco Capac, nosilac zlatnog štapa traži područje gdje bi 
se nastanili. Na mjestu gdje je zabio štap u zemlju osnovat će Cuzco. 











Djeca sunca 


Aztečka civilizacija zapanjila je Evropljane okrutnim 
obredima žrtvovanja ljudi. Narod Sunca, Azteci, 
moraju Sunce hraniti vlastitom krvlju. Žrtve su mno- 
gobrojne. Ljudske su žrtve bile predmetom ogromne 
religijske i političke propagande. Španjolski su 
biskupi u tome pronašli opravdanje za nesmiljeno 
osvajanje koje su izjednačili s pravim križarskim 
ratom. Za usporedbu, broj aztečkih žrtava bio je veći 
od broja žrtava Inkvizicije, od broja mrtvih u vjer- 
skim ratovima zbog kojih je Evropom tekla krv u tom 
istom XVI. stoljeću, bio je veći i od broja mrtvih u 
rimskim gladijatorskim igrama. U »cenoteu« (svetom 
zdencu) u Chichen-Itzi, u srcu zemlje Maya, arhe- 
olozi su prebrojili 13 muškaraca, 8 žena i 21 dijete, 
koji su bačeni u ponor da bi se prizvala kiša! Azteci su 
zbog takvih običaja vodili brojne bratoubilačke 
ratove. Zarobljenici su bili namijenjeni žrtvovanju. U 
slučaju mira, smišljali su se »cvjetni ratovi«, turniri 
namijenjeni prikupljanju žrtava za zahtjevne bogove. 
Začuđuje da je bilo mnogo dobrovoljaca. Svake se 





godine Tezcatlipocu (simbolu zviježđa Velikog medv- 
jeda i noćnog neba) žrtvuje po jedan »savršeni mla- 
dić«; izabran između mnogo kandidata i sam je pred- 
stavljao boga. On se žrtvovao pred svojom vlastitom 
slikom, u svom hramu, kako bi spasio svijet. Prakti- 
cirajući obredni kanibalizam, svećenici ili vjernici 
uzimali su i jeli meso »samog boga« u krvavoj priče- 
sti. Zarobljenici, robovi i dobrovoljci nudili su se 
smrti kako bi bili sigurni u svetu vječnost. 


Umjesto da bude osuđen na mukotrpan život, zarobljenik je izabrao smrt 
na žrtvenom kamenu, kako bi mu to osiguralo sretnu vječnost. Razapeli 
su ga preko kamena s kojeg još curi krv prethodnih žrtava. Veliki sveće- 
nik otvara mu prsa udarcem dugačkog noža od vulkanskog stakla i čupa 
mu srce. Ono će biti taj žrtveni milodar Suncu. 

Owa još mlada Indijanka izgubila je muža koji je poginuo od udarca 
tomahawka nekog Siouxa. U znak žalosti Veliki joj vrač iz njenog ple- 
mena (Mandani s Missourija) siječe jedan prst. On će to učiniti jednim 
udarcem kamene sjekire. 





Teške tjelesne kušnje pokazuju da je mladić doista prešao u muževno 
doba. Ovi mladi Mandani podvrgnuti su kušnji vješanja. Konopci o koje 
vise pričvršćeni su za drvene klince koji su umetnuti pod njihovu kožu. 


Najviša piramida u Tenochtitlanu, aztečkom glavnom gradu, ima 3 stubi- 
šta sa po 120 stepenica. Hramovi su jedan do drugoga: hram Huitzilo- 


pochtlia, sunčanog boga Foiheva s desne strane, a s lijeve strane hram 

»Cenote« u Chichen-ltzi na Yucatanu veliki je prirodni bunar širine 60 
metara i okružen vapnenačkim liticama. To je mjesto posvećeno Chacu, 
bogu kiše. Ukrašena svojim najljepšim nakitom, djevojka je bačena u 
ponor. Njena žrtva treba osigurati skori dolazak kiše. 


Tlaloca, boga kiše. Na stepenicama spomenika održavaju se kolektivna 
žrtvovanja: 2.000 žrtava u 4 dana! 





Ratovi 1 ratnici 


Rat je kod Azteka prisutan u svim vidovima života. 
Ratoborni duh ne napušta svakodnevni život, osobito 
ne život običnog građanina. Ratnički zanat osigurava 
najsjajnije napredovanje ljudima hrabrim i vještim u 
borbama. Dakle, nikad nije dovoljno rano da se za to 
pripreme. 

Nakon rođenja, pupčana vrpca novorođenčeta 
zakapa se pod prag kuće; ako je dječak, babica mu 
drži dug govor i obećava mu život vojnika: »Tvoj je 
zadatak da napajaš Sunce krvlju neprijatelja.« U 
šestoj ili sedmoj godini dijete ulazi u školu »telpoch- 
calli«. Ratne vježbe imaju veliki udio u njegovom 
obrazovanju. Praktične vježbe sastoje se od pravih 
simuliranja borbi. Oko desete godine, kao znak 
muške zrelosti, šišaju mu kosu tako da ostavljaju tek 
kratki pramen na potiljku. Da bi ga ošišali, on mora u 
borbi zarobiti neprijatelja. Sa četiri zarobljenika ili 
četiri ubijena protivnička ratnika postat će doista 
odrastao, pravi građanin — »tequina«. Imat će povla- 
sticu da namiruje svoj dio poreza, da sudjeluje u 





upravljanju gradom. Onaj koji u tome nije uspio, 
ostaje obični čovjek. Krajnja težnja tequine je da uđe 
u više redove ratnika. To su »vitezovi—jaguari«, koji 
nose krzno te opasne zvijeri, ili »vitezovi—orlovi«—naj- 
bolji ratnici. Zar orao nije sam simbol Sunca. A rat- 
nik se bori za Sunce. Iz svetog rata, pravog »božjeg 
suda« ratnik mora dovesti zarobljenike namijenjene 
žrtvovanju. A rat ima točno određene zakone. U rat- 
nim igrama svaki ratnik nastoji zarobiti protivnika 
živa. »Pomoćnici« prate ratnika kako bi zavezali sru- 
šenog neprijatelja. Najviša žrtva zahtijeva živog za- 
robljenika. 


Borba je neujednačena. Naoružani dugačkim kopljima s vršcima od 
vulkanskog stakla, strašni ratnici iznenadili su jadne seljake na jednoj 
čistini Yucatana. 

Rat je završen: nedostajat će žrtava. Priređuju se turniri nakon kojih će 
oni koji izgube biti žrtvovani. Aztečki »Orao« naoružan opasnim kopljem- 
toljagom, napada mikstečkog ratnika. 





Primakao se čas prinošenja žrtve. Poglavice Bonampaka skupljaju one »Pobjeda«, viče Irokez, otrgnuvši s glave ubijenog ratnika »skalp« — 
koji će umrijeti. Zarobljenici su bačeni na stepenice hrama. Veliki sveće- kožu lubanje iz koje raste kosa. Za Indijanca taj kosmati komad simboli- 
nik, u širokom simboličnom ogrtaču od jaguarovog krzna donosi smrtnu zira snagu svladanog neprijatelja. Sad će tu snagu on sam posjedovati. 
presudu. Uz njega stoje dostojanstvenici. 


Veliki Inka sjedi na postolju u teškoj nosiljci koju nose 4 ratnika. On je gama, praćkama, lukovima; u tvrđavi Sacsahuaman, koje su bedemi 
svemoćni vođa ogromnog carstva koje se pruža uzduž Kordiljera Anda. načinjeni od golemih monolita, ima 5.000 ratnika. Tvrđava brani Cuzco, 
Purpurna metalna resa — simbol njegove vlasti — ukrašava mu čelo. Oko glavni grad Inka. Loše organizirana, podvrgnuta teroru, pobunjenička 
njega su njegovi ratnici, stisnuti u zbijenim redovima, naoružani tolja- plemena mogu pružiti tek slabi otpor. 









Zlato, opijum za 
konkvistadore 


»Tierra! Tierra! (Kopno!)« — uzviknuo je napo- 
kon iznureni mornar iz Sevilje nakon 65 dana 
napornog putovanja na palubi broda Prnte. To je 
bilo 12. listopada 1492. Kolumbo je doplovio u 
Male Antile, do otoka kojeg će nazvati San Sal- 
vador. Kolumbo nosi svoju admiralsku odoru. 
U zoru se iskrcava na otok sa svojim pratiocima, 
ljubi zemlju i zahvaljuje Bogu dvjema suzama 
radosnicama. Zauzima otok u ime španjolskih 
vladara. Svladana je ogromna prirodna prepreka 
od 6.000 kilometara mora koja dijeli Novi i Stari 
svijet. Počinje doba konkvistadora. 

Evropa traži nove, nepoznate zemlje. Pohle- 
pna je za zlatom i srebrom. Jaka vjerska gorlji- 
vost potiče je da preobrati one koji ne misle kao 
ona. Takve snažne želje raspaljuju osvajače iz 
stare Evrope. 

Nakon Kolumba doći će »mnoge vojničke 
straže u Novi svijet«. Godine 1519. Cortćs se 
iskrcava na obali Yucatana, a 1521. postaje jedi- 
nim gospodarom aztečkog Meksika. Pizarro 
dolazi u Peru 1524. g. Svjestan svoga zadatka, 
suočava se s Inkama. Ne uspijeva. Ponovno se 
vraća 1526. Ponovno ne uspijeva. Vraća se 1531. 
i slijedeće godine. Veliki Inka Atahualpa napo- 
kon je zarobljen; za njega se traži otkupnina, a 
zatim je zadavljen. Carstvo Inka je prošlost. 

Jacques Cartier, slavni stanovnik mjesta 
Saint-Malot, plovi 1534. velikom rijekom Saint- 
-Laurent. Indijanci koji žive uz rijeku još su 
naoružani kopljima i kamenim strelicama, kao u 
neolitiku prije 4.000 godina. Ubrzo će upoznati 
barut, puške i topove. Evropa je osvojila Ame- 
riku. 


Kolumbo se iskrcava u Americi. Pred radoznalim domorocima koji 
su pristigli u pirogama podignut je drveni križ. 

Španjolci zauzimaju Tenochtitlan, aztečki glavni grad. Montezuma, 
posljednji vladar, njihov je zarobljenik. U gradu tutnji pobuna. Na Cort€- 
sovu naredbu Montezuma se penje na bedem i traži mir. Dočekala ga je 
kiša kamenja. Jedan ga je kamen pogodio u glavu. Od toga će umrijeti. 


Veliki, gotovo pusti prostori Sjeverne Amerike otkriveni su i pretraženi 
mnogo prije Kolumba. Oko 1.000. godine Viking Erik Crveni i njegovi 
pratioci stižu na Grenland, »zelenu zemlju«, a zatim na sam kontinent, u 
Vinland, »zemlju vina«. Ali u tim novim zemljama nema nikakvih začina. 


Španjolski biskup Diego de Landa zakleo se da će učiniti sve da nestane 
hereza Novog svijeta. Na javnim mjestima spaljuje sve »kodekse«, te 
dragocjene indijanske rukopise. U njima je bila ispisana povijest naroda 
Azteka i Maya. 


Pizarrov je zarobljenik Atahualpa, posljednji vladar Inka. U zamjenu za 
svoju slobodu dao je napuniti zlatnim nakitom jednu dvoranu u svojoj 
palači da bi ga zatim ponudio pobjedniku. Uzalud. Bit će spaljen na 
lomači. Njegovi mu krvnici podaruju posljednju »milost«: smaknut je 
davljenjem. 


Nema zlata, niti srebra. Tek zemlja koju treba iskrčiti, šume koje treba 
prokrčiti. Pet stoljeća kasnije, konkvistadori su otišli dalje, prema jugu. A 
u srpnju 1534. Jacques Cartier pronalazi put prema sjeveru. 

Civilizacije sravnjene sa zemljom 


Novi svijet je sačuvao malo od svoga 
bogatoga izvornoga blaga. U svega ne- 
koliko decenija, početkom XVI. stolje- 
ća, preuzeo je tehnike evropske civiliza- 
cije. Takva gruba promjena pomela je 
prošlost. Konkvistadori su bili neumo- 
ljivi radi zlata i vjere: meksička Veneci- 
ja, Tenochtitl4n, smještena na obalama 
jezera Texcoco, sistematski je rušena. 
Kamenje s kojim su izgrađeni aztečki 
hramovi i piramide poslužilo je za iz- 
gradnju palača vicekraljeva i katedrala 
crkvenih dostojanstvenika. Kao što je 
rekao Paul Valćry: »Civilizacije su po- 
stale smrtne.« Postoje i drugi primjeri 
ponovne upotrebe materijala. Tako su 
srednjovjekovne crkve građene na mra- 


Hramovi, 


živo sjećanje 


Rekonstrukcija 
Tenochtitlana 


mornim stupovima grčkih hramova ili 
bogatih rimskih vila. Kao kamenolomi 

a 
iz kojih se vadi kamen za gradnju posl 
žit će, poslije, čak opatije Longpont i 
Royaumont! 

U Peruu su se zadovoljili time da 
gradske palače i crkve sagrade na teme- 
ljima koje su podigli Inke. Za jačeg 
zemljotresa — a oni su česti u Andama — 
današnji zidovi palača se ruše; među- 
tim, temelji zidova koje su sagradili In- 
ke još uvijek postoje i omogućuju re- 
konstrukciju. 

Ipak se još uvijek možemo diviti mo- 
numentalnim građevinama u Cuzcu 
zahvaljujući njihovoj kiklopskoj veličini 
i njihovoj postojanosti (koju ne mogu 
srušiti ni zemljotresi). 


Sakrivene civilizacije 


Gradovi koji su nestali prije španjolskog 
osvajanja imali su više sreće od onih 
porušenih. Oni su, dakle, i stariji; me- 
đutim, unatoč njihovoj starosti, od njih 
je ostalo više ostataka. To se dogodilo s 
Teotihuacanom, gradom bogova blizu 
Meksika, koji je tajanstveno napušten u 
prvim stoljećima naše ere. Je li napu- 
šten zbog istrošenosti tla, ili zbog toga 
što je presušila rijeka San Juan, koja 
prolazi njime? Izgleda da su tada vjetro- 
vi na grad nanijeli zemlju i zakopali 
terase i hramove. A oni koji su područje 
zaposjeli kasnije, toltečki osvajači, ov- 
dje su našli tek bezoblične brežuljke. 
Smatrali su da su to humci koji zakla- 
njaju grobove te su glavnu ulicu u gra- 
du nazvali »Put grobova«. 

Grad Monte Alban, nedaleko Oaxake 
je prije podrobnog iskopavanja bio nez- 
grapno i ravno brdo prekriveno terasa- 
ma i načičkano grobnim humcima. 

Bujna vegetacija u gustoj tropskoj šu- 
mi guta sve. Pritom uništava, ali i čuva. 
Jako korijenje ruši građevine, podiže 


Vrhovi visokih piramida Tikala proviruju 
iznad vegetacijske zavjese. 

stubišne ploče, od njega pucaju zidovi. 
Međutim, ponekad svojom gustom bilj- 
nom mrežom čuva građevine. Prašuma 
Peten u Gvatemali, u kojoj raste drveće 
visine 30 i 40 metara, potpuno je prekrila 
gradove Maya. Jasno se vide jedino pira- 
mide Tikala kojih vrhovi proviruju iznad 
vegetacijske zavjese; Hram]. (45 metara) 
i Hram IV. (67 metara), koji se upravo 
obnavlja, doista su pravi kameni otoci 
izgubljeni u oceanu zelenila. 


»Piramida niša« 


U zaljevu Vera Cruz, veliki totonački 
grad doslovno je izbrisala prašuma. U 
vrijeme kada su došli Španjolci grad je 
već odavno bio napušten. Otkriven je 
tek 1875. godine. Otkriveni su brojni 
tumulusi raspršeni u gustom, nepro- 
hodnom zelenilu. Bilo je potrebno krči- 
ti šumu kako bi se oslobodili ti humci. 
Prava iskapanja počela su tek 1934. i 
iznijela su na svjetlost dana piramide i 
terase na kojima su stajali hramovi. 
Najneobičnija od pronađenih građevina 
bila je »Piramida niša«. Viša od 20 me- 
tara, postavljena na temelj četvrtastog 
oblika visine 36 metara, građena u 
smjeru glavnih strana svijeta, sastoji se 
od 6 katova od kojih je svaki sastavljen 
od nekoliko niša s kamenim okvirima. 
Svaki kat ima tri niše manje od pret- 
hodnog kata. Ako prebrojimo sve vid- 
ljive niše (jer neke skriva monumental- 
no stubište) dobivamo broj 365, broj 
dana u sunčevoj godini! 

Ako danas posjetite Tajin, možete 
zaključiti da su iskapanja doista odma- 
kla, a vodi ih meksički Nacionalni mu- 


Tajin, šest piramida na jednoj! 


zej. Još uvijek postoje na stotine tumu- 
lusa koji skrivaju terase ili temelj pira- 
mida. Smatra se da se arheološka zona 
proteže na 10 milijuna četvornih metara 
dok ih je tek 600.000 otkriveno, po- 
pravljeno i obnovljeno. 

Kako izgleda unutrašnja struktura 
piramide znamo zahvaljujući tunelu ko- 
jeg su arheolozi iskopali na zapadnom 
pročelju; nije riječ, naime, samo o jed- 
noj piramidi, već o šest umetnutih pira- 
mida. Uokolo i iznad središnje pirami- 
de prebrojano je još pet piramida polo- 
ženih jedna na drugu, a svaka je šira od 
prethodne. To podsjeća na poznate ba- 
buške, drvene ruske lutke koje ulaze 
jedna u drugu. U Uxmalu su dvije uza- 
stopne piramide međusobno spojene s 
uščuvanim hramom. 


»Umetnuti« temelji piramida u Choluli. 





59 


Tajne Cholule 


U području Pueble, piramida u gradu 
Cholulu odaje nam tajne svoje gradnje. 
Iznad grada nalazi se brežuljak visine 
60 metara. Na vrhu je crkva, Santuario 
de los Remedios. Taj je brežuljak, 
ustvari, piramida koju su vegetacija, 
erozija i ljudski zaborav pretvorili u bri- 
jeg. Ova golema piramida visine je oko 
500 metara. Je li to bio najznamenitiji 
spomenik na svijetu? Stoljećima je slu- 
žila kao kamenolom za izgradnju špa- 
njolskog grada Cholule. Današnjim 
iskapanjem (načinjeno je osam kilome- 
tara tunela u samom zdanju) otkrili smo 
najstarije piramide. Temelji građevine, 
u neku ruku »korijenje« svih piramida 
koje su redom bile postavljene jedna na 
drugu, omogućuju nam uvid u način 
gradnje. 














Začudni obrat 
civilizacija 


Hramovi civilizacije Maya, i to oni naj- 
stariji, građeni su isključivo od kame- 
nja, bez ikakve drvene građe. U njima 
se obično nalazi 3, rjeđe 5 malih pro- 
storija koje više nalikuju hodnicima. 
Svodovi tih prostorija načinjeni su od 
stupnjevito slaganog kamenja koje se 
podiže u izbočine. To je tehnika »izbo- 
čenog kata«. Široke plosnate ploče 
spajaju stranice pokrivajući najvišu 
točku svoda. Taj svod nazivamo svod 
»Maya«. Takav je svod čvrst, zbijen i 
trajan, ali ne dopušta veliki raspon. 
Gotovo istom tehnikom građeni su 
»kapiteli« na jugu Francuske, od Quer- 
cya do Provanse. Takva konstrukcija 
povezana je s mnogo starijom tradici- 
jom (iz IV. ili III. tisućljeća prije naše 
ere). Ako niste u prilici diviti se svodo- 
vima Maya u sjevernim hramovima ili 
u Hramu natpisa u Palenqueu, vokliški 
kapiteli u pokrajini Bonnieux, u Fran- 
cuskoj, mnogo su dostupniji! 
Hramovi Maya koji pripadaju starijoj 
fazi nastali su u VIII. stoljeću. Oni su 
često vrlo uščuvani (kao Crveni hram u 
Chichen-Itzi); prostorije su nadsvođe- 


ne i iznad mnogih se još nalazi cresteria, 
visoka otvorena galerija iznad krova i 
koja čitavom hramu daje eleganciju i 
vitkost. 

Kasnije faze koje nazivamo »novim 
stilom Maya« (otprilike X. stoljeće) od- 
govaraju velikom preporodu kojeg su 
nadahnuli snažni i bogati toltečki osva- 
jači. Hramovi, civilne i vjerske građevi- 


ne tada mijenjaju izgled i postaju znat- 
no veći. Arhitektura Tolteka i Maya 
teži velikom: zidovi su masivni s pone- 
kim otvorom, svodovi su uski, izrađeni 
tehnikom izbočenog kata; grade se veli- 
ke svijetle dvorane koje vode na terase. 
One se oslanjaju na kamene nadsvođene 
grede koje će uskoro zamijeniti dugačke 
drvene grede. Osim toga, horizontalna 

Chichen-Itza. 





drvena građa koja pokriva široke pro- 
store upotrebljava se umjesto svodova 
bačenih preko uskih hodnika. Hram 
ratnika i »velika površina« Tisuću stu- 
pova građeni su ovom novom tehni- 
kom. Međutim, vlažna klima je uništila 
te dijelove i tavanice su se srušile. Ostali 
su samo stupovi— nosači viši od 3 metra, 
a načinjeni od »bubnjeva« naslaganih 
jedni na druge. Našavši se pred tim 
spomenicima, mogli bismo pomisliti da 
tu postoje samo ruševine, međutim, s 
druge strane ceste koja razdvaja tolteč- 
ko—maya područje od čiste stare zone 
Maya, hramovi su gotovo neoštećeni... 

Ono staro bolje je starilo, bolje je 
odolijevalo od novoga. Tako dolazi do 
čudnovate promjene dviju civilizacija 
Maya: stara civilizacija odlično se drži, 
ona mlađa tek je ruševina. 


Crveni hram u Chichen-ltzi. 














Tajne toltečke 
»slagalice« 


Toltečki glavni grad Tulu nadvisuje 
hram Tlahuizcalpantecuhtli, hram Zvi- 
jezde zornjače. Piramida koja se sastoji 
od pet temelja postavljenih jedan na 
drugom, drži na visini od 10 metara 
platformu s hramom. Na toj se platfor- 
mi nalaze četiri visoka stupa nazvani 
»Atlanti« koji predstavljaju Quetzalco- 
atl, zvijezdu Zornjaču. Drugi četvrtasti 
stupovi pridržavali su tavanicu. Cjelinu 
su, izgrađenu oko X. stoljeća, srušili 
prilikom invazije Čičimeki, dva ili tri 
stoljeća kasnije. Atlanti su tada prene- 
seni sa svojih platformi. 

Svaki Atlant je sastavljen od četiri 
elementa koji se uglavljuju jedan u dru- 
gog pomoću utora i šipa. Nedavno su, 
prilikom restauratorskih radova, ti dije- 
lovi pronađeni i stupovi su ponovno po- 
stavljeni. Četiri su Atlanta vraćena na 
svoje prvobitno mjesto. Ponovno nadvi- 


suju široku ravnicu Tule. Ova sasvim 
posebna tehnika šipa koji se uglavljuje 
u utor postavlja vrlo uzbudljiv arheolo- 
ški problem. Jesu li Tolteci izmislili taj 
postupak? Je li poznat od ranije? Ako je 
bio poznat, da li je mogao stići do No- 
vog svijeta i u koje doba? Naš Stari 
svijet predstavlja sjajni primjer vrlo sta- 
re upotrebe te tehnike: veličanstveni 
»triliti« iz Stonehengea u Engleskoj. 
Oni su sastavljeni od po dva kamena- 
-potpornja sa šipom na gornjoj strani. 
Horizontalni nadvoj koji ih spaja, da bi 
se dobio »most« te oblikovao trilit, ima 
dva utora na svakom kraju u koji točno 
prianjaju odgovarajući šipovi. Ovakav 
»kameni sklop«, najvjerojatnije adapta- 
cija sklopova načinjenih od drva prema 
vrlo staroj evropskoj šumarskoj tradici- 
ji, ide u III. tisućljeće prije naše ere. 
Riječ je o značajnom tehničkom poth- 
vatu. Naime, svaki element ovog sklopa 
teži 50 tona, a spajanje nadvoja se obav- 
lja na visini od 8 metara, što odgovara 
visini trokatnice. 

Ostaje, dakle, pitanje postoji li bilo 
kakva veza između tehnika gradnje Sto- 
nehenge i Thule — s time što ih razdvaja 
3.000 godina. 

Problem je mnogo složeniji. Kako bi- 
smo ga objasnili, navedimo nekoliko 
primjera. Utori za razbijanje. kamena 


(utori raspoređeni uz linije gdje je stije- 
na lomljiva) u koje se uvlače klinovi- 
šipovi poznati su na Zapadu već tri do 
četiri tisuće godina. Ovaj sistem spaja- 
nja nalazimo na megalitskim spomeni- 
cima Armorike, Katalonije ili Andalu- 
zije, pa sve do Egipta. Ali iu Americi, u 
gradu Machu Pichu. 

Drugi nam primjer pružaju klinovi 
koji su načinjeni tako da vire iz samog 


kamena. Za njih se vezuju konopi koji 
olakšavaju prenošenje kamena. Takve 
klinove nalazimo na bretonskim mega- 
litima; ali česti su i na golemim zidina- 
ma Cuzca. 

Najteži, pak, kipovi s Uskršnjih oto- 
ka, izgubljenih i osamljenih u Tihom 
oceanu, teški od 60 do 80 tona, nose na 
glavama neko »pokrivalo«, neku vrstu 
šešira koji se zove »pukao«. Taj cilindar 
od crvenog vulkanskog kamena pršinca 
promjera je 3 metra, visine 2,5 metra i 
težine 30 tona. Ova »pokrivala« nose 
široki cilindrični šipovi koji se uglavlju- 
ju u utore na vrhovima glava. Naša bi se 
mašta rado poigrala tim tehničkim 
primjerima kako bi poduprla odvažnu 
hipotezu o vezi između Stonehengea i 
Tule. 


Chac Mol: skulpture Maya. 

Čudesno 
putovanje 


u prošlost— 


Pretkolumbovski gradovi, kao što 
smo vidjeli, izazivaju brojna arheološka 
pitanja. Međutim, oni čuvaju samo dio 
tradicije i baštine koju danas nalazimo u 
južnoameričkim selima. Ući u ta sela 
znači učiniti skok od tisućljeća ili više u 
prošlost. 


Kuća Maya 


Tipična kuća Maya još uvijek prevlada- 
va u šumama Petena i u džungli Yucata- 
na. Odlično prilagođena toploj i vlažnoj 
klimi tropskih šuma, ne mijenja se već 
stoljećima (isklesanu iz kamena i obavi- 
jenu dugačkom zmijom, nalazimo je na 
visokim reljefima hrama u Uxmalu). 

Kuća Maya vrlo je jednostavna: če- 
tvrtastog je oblika, ali djelomice zaob- 
ljena poput crkvene apside. Zidovi su 
sačinjeni od dugačkih drvenih štapova 
zabijenih u tlo. Jedini otvor su vrata. 
Slamnata kupola pokriva nastambu. 
Osim slame, kupola može biti načinjena 
od isprepletenog palminog lišća, prim- 
jerice kuće oko Quirigue u Hondurasu. 

Klima je teška. Ipak, kuća Maya »di- 
še« jer u njoj zrak slobodno cirkulira. 
Osim toga, sagrađena na terasi ili vrlo 
propusnom tlu, ona je vrlo zdrava za 
život. 

Namještaj se sastoji od hasura raspo- 
ređenih po tlu, od kovčega za rublje i 





Zidine u Sacsahuamanu 


sadašnjost 


U okolici Cuzca uzdižu se visoki pla- 
toi, visoravni, i to na visini od 3.400 
metara iznad mora. Zemlja je plodna. 
Već tisućljećima obrađuje se plugom, 
komadom drva kojega je vrh stvrdnut u 
vatri; tim se plugom kopaju plitke braz- 
de a da pritom ne prevrće zemlju. Se- 


odjeću i od nekoliko kuka o koje su 
pričvršćene mreže za ležanje. Nalazimo 
se u samoj »civilizaciji mreža za leža- 
nje«: na putovanje se kreće s mrežom za 
ležanje jer smo sigurni da ćemo navečer 
pronaći dva klina i moći spavati. 
Preobrazbe kuće Maya vrlo su ne- 
upadljive: na Yucatanu su danas mnoge 
kuće uvele električnu rasvjetu koja visi 

ljak iz Chinchera omotao je vrh svog 
pluga prastarim lemešom od željeza... i 
to je jedini napredak. 





u sredini kolibe. A ispred vrata, kad se 
podigne hasura, nalazi se šivaća mašina 
koja se oglašava tihim zujanjem... 


Narod s Jezera 


Na visini od 4.000 metara, uz jezero 
Titicaca, u srcu andskog Perua, još pri- 
je nekoliko decenija živjelo je vrlo oso- 
beno a prastaro stanovništvo na zemlji: 
Urusi, »narod s Jezera«. Sakupljači i 
ribari vrlo su spretno upotrebljavali tr- 
sku — totoru koja je tu rasla. Jer kod 
Urusa sve je od totore. Plutajuće plat- 
forme na kojima žive, kolibe, plovila 
načinjena od snopova čvrsto pritegnute 
trske s uzdignutim krajevima. A djeca 
se slade srčikama mladih biljki izreza- 
nih u štapiće. Godine 1950. posljednji 
Urusi bili su stari 80 godina. Danas 
turističke agencije iznajmljuju statiste 
iz tog područja kako bi plovili na krh- 
kim brodovima od totore... 


Machu Pichu 


Grad Inka, Machu Pichu, izgubljen u 
Andama na 2.300 metara nadmorske vi- 
sine, je tvrđava—utočište, posljednja 
utvrda i simbol otpora Inka. 

Machu Pichu izgleda poput mamuze 
okružene dubokim klancima rijeke 
Urubamba. Vrh mamuze je izravnat ka- 
ko bi se dobio ravni središnji prostor 
oko kojeg se uzdižu nastambe. Zid be- 
dema nije služio pouzdanoj obrani 
eventualnom napadaču. Tajna vrata do 
kojih vodi »put Inka« vrlo su skrovita. 
Napadač ih je mogao dosegnuti hicem 
kamena sa susjednog brda. 

Terase s kulturama, »andenes« koje 
su hranom snabdijevale grad, važne su 
iz više razloga. Te dugačke, uske, viju- 
gave terase spajaju se s planinskim liti- 
cama. Široke dva do tri metra, oblikuju 
polja na katove koja su se ponekad na- 
vodnjavala iz iskopanih kanala za vodu. 
Izloženost polja i njihova nadmorska vi- 
sina na padinama planine dopuštali su 
uzgoj raznih kultura. 

Iznad Machu Pichua nalazi se Hua- 
yna Pichu. Do tog vrha se stiže stepeni- 
cama isklesanim u planini. Čak i na 
ovoj strmoj litici, pri samom nebu, iz- 
nad ponora Urubambe, uređene su 
uske terase. Zar nisu stanovnici Machu 
Pichu bili uporniji i hrabriji gorštaci od 


Malinalco 


Hramovi su u arhaičnoj fazi općenito 
lagane građevine koje su nalik običnim 
stambenim kućama. Platforme na koje 
su postavljeni čine terase postavljene 
jedna na drugu. Originalnost Malinalca 
je dvostruka: Veliki hram je, primjeri- 


ce, isklesan iz same stijene, kao i pri- 
stupno stubište s dvije ograde. Jedino 
krov izmiče stijeni. Arheolozi su spasili 
to zdanje tako što su ga prekrili krovom 
od slame, nadahnuti kućama Maya! 





vojnika jer su obrađivali zemlju u naj- 
nepristupačnijem kraju svijeta? Nije li 
na neki način čovjek prkosio prirodi? 

Kristof Kolumbo 


Kolumbo je dijete svoga doba, čovjek 
renesanse, Talijan iz Đenove. Kao 
primjeri služe mu dva slavna čovjeka, 
Julije Cezar i Marko Polo: Cezar osva- 
jač Galije i Marko Polo koji je prvi istra- 
živao Kinu. Kolumbo sluša priče s pu- 
tovanja Marka Pola. Želi stići do Kine, 
ali morskim putem. Godinama je tražio 
brodove i posade s kojima bi otplovio 
što dalje na Zapad. 

Svoje đenovsko ime Columbus, u 
Španjolskoj najprije mijenja u Colomb, 
a zatim u Colon... »Colon—isateur«, ko- 
lonizator — kako bi točno odredio svoj 
poziv. O svom imenu Kristof kaže da je 
to onaj koji će nositi Krista: prenijet će 
Krista u Nove zemlje. 

Prema predaji, Kolumbo se pripre- 
ma za oceansku pustolovinu, sastavlja 
spis u kojem je na najvažnijem mjestu 
Aristotelova meteorologija. Kako bi što 
bolje uvjerio buduće brodovlasnike, u 
spis unosi riječi nekog umirućeg more- 
plovca koji mu je otkrio put prema za- 
padnoj Indiji, točno onaj put kojim će 
se kretati u odlasku i dolasku s prvog 
putovanja. 


»Ostavit ću, dakle, ovdje (Haiti) 
mnogobrojno pučanstvo koje nadasve 
želi za Vašu Visost otkriti rudnike iz 
kojih se kopa zlato... Kad se ponovo 
vratim ovamo, moji će ljudi iskopati 
tonu zlata, nabrati tonu začina, te će 
tako, za tri godine, Vaša Visost moći 
krenuti u ponovno osvajanje svetog 
groba u Jeruzalemu... uvijek sam, 
naime, predlagao da se sva dobit 
moga poduhvata upotrijebi za osvaja- 
nje Jeruzalema.« 


Kristof Kolumbo 
Brodski dnevnik 
(prosinac 1492). 


Kolumbo je ponudio svoje usluge Por- 
tugalu, dok njegov brat traži potporu u 
Engleskoj i Francuskoj. Napokon se 
našao u Kastilji gdje su ga prihvatili 
franjevci iz samostana Rabida, udalje- 
nog nekoliko kilometara od luke Palos. 
Kolumbo se spretno približio kraljev- 


skom paru, Izabeli Kastiljskoj i Ferdi- 
nandu II. Katoličkom. »Komisije« pro- 
učavaju Kolumbove spise. Za »katolič- 
ke« vladare najvažniji zadatak je ponov- 


»Zlato je veličanstveno; zlatom se 
moše postići sve što čovjek poželi na 
ovom svijetu; zahvaljujući zlatu, du- 
ša moše čak zadobiti Raj.« 


Kristof Kolumbo 


no osvajanje Arapskog granadskog kra- 
ljevstva. 

Granada pada 2. siječnja 1492. Sada 
valja proširiti evanđelje preko mora i 
ispuniti praznu kraljevsku blagajnu. 
Kolumbo je 17. travnja 1492. proglašen 
admiralom Kastilje, vicekraljem Novih 
zemalja, s pravom na osminu od budu- 
ćeg plijena. 

U petak 3. kolovoza ujutro započela 
je velika pustolovina, s admiralskim 
brodom Santa Maria, kojeg su pratili 
Pinta i Nina. U petak 12. listopada ot- 
krivena je prva zemlja. Ona se na indi- 
janskom jeziku zove Guanahani. Admi- 
ral će je nazvati San Salvador. 


12. listopada 1492. 
Kolumbo je stupio na tlo Novoga 
svijeta 


U osvit zore Kolumbo ugleda pred so- 
bom krasan otok širine nekoliko milja, 
bez brežuljaka, pokriven zelenilom i li- 
jepim drvećem, što je izgledalo kao ne- 
pregledni voćnjak. Sa svih strana sta- 
novnici su izlazili iz šume i žurili prema 
obali. Bili su potpuno nagi i prema nji- 
hovim kretnjama i njihovom držanju 
moglo se zaključiti da su ih brodovi 
koje su ugledali veoma začudili. Ko- 
lumbo je dao znak da se spusti sidro i da 
se opreme čamci. Spustio se u svoj ča- 
mac; odjeven u raskošno grimizno odi- 
jelo nosio je kraljevsku zastavu... Kad 
su pristali uz obalu, Kolumbo se bacio 
na koljena, poljubio tlo i zahvalio Bogu 
dvjema suzama radosnicama. Njegova 
je pratnja slijedila njegov primjer. Podi- 
gavši se, Kolumbo je izvukao svoj mač, 
razvio kraljevsku zastavu i u ime svojih 


vladara zaposjeo otok kojeg je nazvao 
San Salvador. Zatim su mu se njegovi 
pomoćnici zakleli na vjernost kao svom 
admiralu, vicekralju i predstavniku 
španjolskih vladara... 

Pretpostavivši da se iskrcao na jedan 
od rubnih otoka Indije, Kolumbo je 
njegove stanovnike nazvao Indijanci- 
ma. Ovaj pogrešni naziv prevladao je i 
proširio se na sve starosjedioce Novog 
svijeta. 


J. Girardin, 
Život i putovanja 
Kristofa Kolumba 

U zbirci POVIJEST LJUDSKOG RODA dosad su objavljeni ovi naslovi: 


Prvo kolo Drugo kolo 
PRAPOVIJESNA VREMENA PRVE CIVILIZACIJE 
RIMLJANI PRVA STOLJEĆA ISLAMA 
FRANCUSKA REVOLUCIJA VELIKA OTKRIĆA 
RIMSKA VOJSKA BARBARI 
SREDNJOVJEKOVNI DVORCI DOBA MUŠKETIRA 
VIKINZI INKE, MAYE I AZTECI 


U trećem kolu ove zbirke izaći će: 


ŽIDOVI 
DIVLJI ZAPAD 
VELIKI JEDRENJACI 18. STOLJEĆA 


Inke, Maye i Azteci 

